1990A1231 — EL — 01.01.2016 — 002.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:





Διορθώνεται από:









▼B

ΣΥΜΦΩΝΊΑ

υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας

Επιστολή του Πριγκηπάτου της Ανδόρας

Λουξεμβούργο, 28 Ιουνίου 1990

Κύριοι,

Έχουμε την τιμή να σας αποστείλουμε συνημμένα το κείμενο της συμφωνίας μεταξύ του Πριγκηπάτου της Ανδόρας και της Ευρωπαϊκής Οικονομικής Κοινότητας και είμαστε σε θέση να επιβεβαιώσουμε την αποδοχή της από το Πριγκηπάτο της Ανδόρας.

Θα σας είμαστε ευγνώμονες αν θέλατε να μας επιβεβαιώσετε την αποδοχή της συμφωνίας από την Ευρωπαϊκή Οικονομική Κοινότητα. Η συμφωνία μεταξύ του Πριγκηπάτου της Ανδόρας και της Ευρωπαϊκής Οικονομικής Κοινότητας θα συναφθεί κατ' αυτόν τον τρόπο, έτσι όπως αναφέρεται στο συνημμένο κείμενο.

Με εξαιρετική εκτίμηση,

Για τον Πρόεδρο της Γαλλικής Δημοκρατίας

Συμπρίγκηπα της Ανδόρας

Για τον Επίσκοπο του Urgel

Συμπρίγκηπα της Ανδόρας

Για την Κυβέρνηση της Ανδόρας

Επιστολή της Κοινότητας

Λουξεμβούργο, 28 Ιουνίου 1990

Κύριοι,

Σας γνωρίζουμε τη λήψη επιστολής σας που αποδέχεται τη συμφωνία μεταξύ του Πριγκιπάτου της Ανδόρας και της Ευρωπαϊκής Οικονομικής Κοινότητας, το κείμενο της οποίας είναι το εξής:

«Έχουμε την τιμή να σας αποστείλουμε συνημμένα το κείμενο της συμφωνίας μεταξύ του Πριγκιπάτου της Ανδόρας και της Ευρωπαϊκής Οικονομικής Κοινότητας και είμαστε σε θέση να επιβεβαιώσουμε την αποδοχή της από το Πριγκιπάτο της Ανδόρας.

Με εξαιρετική εκτίμηση,

Θα σας είμαστε ευγνώμονες αν θέλατε να μας επιβεβαιώσετε την αποδοχή της συμφωνίας από την Ευρωπαϊκή Οικονομική Κοινότητα. Η συμφωνία μεταξύ του Πριγκιπάτου της Ανδόρας και της Ευρωπαϊκής Οικονομικής Κοινότητας θα συναφθεί κατ’ αυτόν τον τρόπο, έτσι όπως αναφέρεται στο συνημμένο κείμενο.»

Έχουμε την τιμή να σας επιβεβαιώσουμε ότι η Κοινότητα συμφωνεί με το κείμενο της συμφωνίας μεταξύ του Πριγκιπάτου της Ανδόρας και της Ευρωπαϊκής Οικονομικής Κοινότητας. Η αποδοχή αυτή της συμφωνίας εκ μέρους της Κοινότητας θα γίνει μόλις ολοκληρωθούν οι απαιτούμενες εν προκειμένω εσωτερικές διαδικασίες και θα σας κοινοποιηθεί σύμφωνα με το άρθρο 24 παράγραφος 2 της συμφωνίας.

Με εξαιρετική εκτίμηση,Εξ ονόματος του Συμβουλίου των Ευρωπαϊκών Κοινοτήτων

ΣΥΜΦΩΝΊΑ

μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας







ΤΟ ΠΡΙΓΚΙΠΑΤΟ ΤΗΣ ΑΝΔΟΡΑΣ και Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ, ΕΠΙΘΥΜΩΝΤΑΣ να θεσπίσουν, για τις εμπορικές σχέσεις τους, ένα καθεστώς το οποίο θα αντικαθιστά τα ισχύοντα εθνικά καθεστώτα και με το οποίο θα λαμβάνεται υπόψη η ιδιαίτερη κατάσταση του Πριγκιπάτου της Ανδόρας, ΕΚΤΙΜΩΝΤΑΣ ότι λόγω γεωγραφικών, ιστορικών και κοινωνικοοικονομικών παραγόντων η ιδιαίτερη κατάσταση του Πριγκιπάτου της Ανδόρας δικαιολογεί ένα ειδικό καθεστώς, ιδίως όσον αφορά την απαλλαγή από τους εισαγωγικούς δασμούς, τον φόρο κύκλου εργασιών και τους ειδικούς φόρους καταναλώσεως κατά την εισαγωγή που επιβάλλει η Κοινότητα έναντι του Πριγκιπάτου της Ανδόρας, στα πλαίσια της διακίνησης ταξιδιωτών, ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:







Άρθρο 1

Οι συναλλαγές μεταξύ της Ευρωπαϊκής Οικονομικής Κοινότητας, αφενός, και του Πριγκιπάτου της Ανδόρας, αφετέρου, διέπονται από τις ακόλουθες διατάξεις.







ΤΙΤΛΟΣ I

Τελωνειακή ένωση

Άρθρο 2

Θεσπίζεται, μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, τελωνειακή ένωση όσον αφορά τα προϊόντα που υπάγονται στα κεφάλαια 25 έως 97 του εναρμονισμένου συστήματος σύμφωνα με τις λεπτομέρειες και τους όρους που περιέχονται στον παρόντα τίτλο.

Άρθρο 3

1. Οι διατάξεις του παρόντος τίτλου εφαρμόζονται:

α) στα εμπορεύματα που παράγονται στην Κοινότητα ή στην Ανδόρα, στα οποία περιλαμβάνονται και τα εμπορεύματα που λαμβάνονται εν όλω ή εν μέρει από προϊόντα προελεύσεως τρίτων χωρών που βρίσκονται σε ελεύθερη κυκλοφορία στην Κοινότητα ή στο Πριγκιπάτο της Ανδόρας·

β) στα εμπορεύματα προελεύσεως τρίτων χωρών που βρίσκονται σε ελεύθερη κυκλοφορία στην Κοινότητα ή στο Πριγκιπάτο της Ανδόρας.

2. Θεωρούνται ως εμπορεύματα σε ελεύθερη κυκλοφορία στην Κοινότητα ή στο Πριγκιπάτο της Ανδόρρας τα προϊόντα προελεύσεως τρίτων χωρών για τα οποία έχουν ολοκληρωθεί οι διατυπώσεις εισαγωγής και έχουν εισπραχθεί οι απαιτούμενοι τελωνειακοί δασμοί και φόροι ισοδυνάμου αποτελέσματος και για τα οποία δεν χορηγήθηκε ολική ή μερική επιστροφή αυτών των δασμών ή φόρων.

Άρθρο 4

Οι διατάξεις του παρόντος τίτλου εφαρμόζονται επίσης στα εμπορεύματα που παράγονται στην Κοινότητα ή στο Πριγκιπάτο της Ανδόρας, στην παραγωγή των οποίων χρησιμοποιούνται προϊόντα προελεύσεως τρίτων χωρών που δεν βρίσκονταν σε ελεύθερη κυκλοφορία ούτε στην Κοινότητα, ούτε στο Πριγκιπάτο της Ανδόρας. Ωστόσο, για να ισχύουν αυτές οι διατάξεις για τα εν λόγω εμπορεύματα, το εξάγον συμβαλλόμενο μέρος πρέπει να εισπράττει τους τελωνειακούς δασμούς που προβλέπονται στην Κοινότητα για τα προϊόντα τρίτων χωρών που χρησιμοποιούνται κατά την κατασκευή τους.

Άρθρο 5

Τα συμβαλλόμενα μέρη δεν επιβάλλουν μεταξύ τους νέους εισαγωγικούς ή εξαγωγικούς τελωνειακούς δασμούς ή φόρους ισοδυνάμου αποτελέσματος, και δεν αυξάνουν τους δασμούς που εφαρμόζονταν την 1η Ιανουαρίου 1989 στις αμοιβαίες εμπορικές σχέσεις τους.

Άρθρο 6

1. Οι τελωνειακοί δασμοί εισαγωγής, καθώς και οι φορολογικές επιβαρύνσεις ισοδυνάμου αποτελέσματος που ισχύουν μεταξύ της Κοινότητας και της Ανδόρας καταργούνται σύμφωνα με τους όρους που προβλέπονται στις παραγράφους 2 και 3.

2. Το Πριγκιπάτο της Ανδόρας καταργεί την 1η Ιανουαρίου 1991 τους τελωνειακούς δασμούς και τις φορολογικές επιβαρύνσεις ισοδύναμου αποτελέσματος που επιβάλλονται στις εισαγωγές προελεύσεως της Κοινότητας.

3.

α) Από την 1η Ιανουαρίου 1991, η Κοινότητα, με εξαίρεση το Βασίλειο της Ισπανίας και την Δημοκρατία της Πορτογαλίας, καταργεί τους τελωνειακούς δασμούς και τις φορολογικές επιβαρύνσεις ισοδύναμου αποτελέσματος που επιβάλλονται στις εισαγωγές προελεύσεως του Πριγκιπάτου της Ανδόρας·

β) από την 1η Ιανουαρίου 1991, το βασίλειο της Ισπανίας και η Δημοκρατία της Πορτογαλίας εφαρμόζουν έναντι του Πριγκιπάτου της Ανδόρας τους ίδιους τελωνειακούς δασμούς με τους δασμούς που εφαρμόζουν αυτές οι δύο χώρες έναντι της Κοινότητας με τη σύνθεση της στις 31 Δεκεμβρίου 1985·

γ) στην περίπτωση των μεταποιημένων γεωργικών πρϊόντων που υπάγονται στα κεφάλαια 25 έως 97 του εναρμονισμένου συστήματος και τα οποία αναφέρει ο κανονισμός (ΕΟΚ) αριθ. 3033/80, οι διατάξεις των στοιχείων α) και β) εφαρμόζονται στους τελωνειακούς δασμούς που αποτελούν το σταθερό στοιχείο της επιβάρυνσης που προβλέπεται για την εισαγωγή αυτών των προϊόντων στην Κοινότητα από το Πριγκιπάτο της Ανδόρας ενώ το μεταβλητό στοιχείο που προβλέπεται από αυτόν τον κανονισμό εξακολουθεί να εφαρμόζεται·

δ) κατά παρέκκλιση από τα στοιχεία α), β) και γ), απαλλάσσονται από τελωνειακούς δασμούς από 1ης Ιανουαρίου 1991 οι εισαγωγές, υπέρ των οποίων εφαρμόζονται οι διατάξεις σχετικά με τη φορολογική απαλλαγή στα πλαίσια της κυκλοφορίας των ταξιδιωτών που αναφέρει το άρθρο 13.

Άρθρο 7

1. Το Πριγκιπάτο της Ανδόρας θεσπίζει, από 1ης Ιανουαρίου 1991, όσον αφορά τα προϊόντα που καλύπτονται από την Τελωνειακή Ένωση:

— τις διατάξεις σχετικά με τις διατυπώσεις εισαγωγής που εφαρμόζει η Κοινότητα έναντι τρίτων χωρών,

— τις νομοθετικές, κανονιστικές και διοικητικές διατάξεις που εφαρμόζονται επί τελωνειακών θεμάτων στην Κοινότητα και απαιτούνται για τη σωστή λειτουργία της Τελωνειακής Ένωσης.

Οι διατάξεις που αναφέρει η πρώτη και η δεύτερη περίπτωση είναι εκείνες που ισχύουν εκάστοτε στην Κοινότητα.

2. Οι διατάξεις που αναφέρονται στην παράγραφο 1 δεύτερη περίπτωση καθορίζονται από τη μεικτή ομάδα που προβλέπεται στο άρθρο 17.

Άρθρο 8

1.

α) Κατά τη διάρκεια περιόδου πέντε ετών και πέραν αυτής, αν μία συμφωνία δεν μπορεί να πραγματοποιηθεί βάσει του στοιχείου β), το Πριγκιπάτο της Ανδόρας εξουσιοδοτεί την Κοινότητα να εξασφαλίσει, εξ ονόματος και για λογαριασμό του Πριγκιπάτου της Ανδόρας, τη θέση σε ελεύθερη κυκλοφορία των προϊόντων προελεύσεως τρίτων χωρών που προορίζονται για το Πριγκιπάτο της Ανδόρας. Αυτή η θέση σε ελεύθερη κυκλοφορία θα πραγματοποιηθεί μέσω των κοινοτικών τελωνείων που απαριθμούνται στο παράρτημα Ι·

β) μετά από αυτή την περίοδο και στο πλαίσιο του άρθρου 20, το Πριγκιπάτο της Ανδόρας επιφυλάσσεται να ασκήσει το δικαίωμα της θέσης σε ελεύθερη κυκλοφορία, κατόπιν συμφωνίας με τα συμβαλλόμενα μέρη.

2. Οι δασμοί εισαγωγής που εισπράττονται για τα εμπορεύματα κατ' εφαρμογή της παραγράφου 1 εισπράττονται για λογαριασμό του Πριγκιπάτου της Ανδόρας. Το Πριγκιπάτο. της Ανδόρας αναλαμβάνει την υποχρέωση να μην επιστρέφει στους ενδιαφερόμενους, αμέσως ή εμμέσως, τα εισπραττόμενα ποσά.

3. Προσδιορίζονται στα πλαίσια της μεικτής επιτροπής που προβλέπεται στο άρθρο 17:

α) η ενδεχόμενη τροποποίηση του πίνακα των τελωνείων της Κοινότητας που είναι αρμόδια για τον εκτελωνισμό των εμπορευμάτων που αναφέρονται στην παράγραφο 1, καθώς και τη διαδικασία επαναποστολής των εν λόγω εμπορευμάτων προς το Πριγκιπάτο της Ανδόρας, η οποία αναφέρεται στην παράγραφο 1·

β) οι λεπτομέρειες για τη διάθεση, στο δημόσιο ταμείο της Ανδόρας, των ποσών που εισπράχθηκαν δυνάμει της παραγράφου 2, καθώς και η εκατοστιαία αναλογία που μπορεί να αφαιρέσει η Κοινότητα ως διοικητικά έξοδα σύμφωνα με τους σχετικούς κανόνες που ισχύουν στα πλαίσια της Κοινότητας·

γ) κάθε άλλη λεπτομέρεια που αποδεικνύεται αναγκαία για τη σωστή λειτουργία των διατάξεων του παρόντος άρθρου.

Άρθρο 9

Οι ποσοτικοί περιορισμοί εισαγωγής και εξαγωγής καθώς και κάθε μέτρο ισοδυνάμου αποτελέσματος μεταξύ της Κοινότητας και του Πριγκιπάτου της Ανδόρας απαγορεύονται από την 1η Ιανουαρίου 1991.

Άρθρο 10

1. Κάθε συμβαλλόμενο μέρος που κρίνει ότι οι ανισότητες που προκύπτουν από την επιβολή εκ μέρους του άλλου συμβαλλομένου μέρους, κατά την εισαγωγή από τρίτες χώρες, είτε τελωνειακών δασμών, είτε ποσοτικών περιορισμών είτε οποιουδήποτε άλλου μέτρου ισοδύναμου αποτελέσματος, καθώς και από κάθε άλλο μέτρο εμπορικής πολιτικής, απειλούν να προκαλέσουν εκτροπές του εμπορίου ή οικονομικές δυσκολίες στο έδαφóς του, μπορεί να προσφύγει στη μεικτή επιτροπή η οποία, ενδεχομένως, συνιστά τις κατάλληλες μεθόδους για να αποφευχθούν οι ζημίες που ενδέχεται να προκύψουν.

2. Όταν εκδηλώνονται εκτροπές του εμπορίου, ή οικονομικές δυσκολίες και το ενδιαφερόμενο μέρος κρίνει ότι απαιτείται άμεση δράση, μπορεί να λάβει το ίδιο τα αναγκαία μέτρα επίβλεψης ή προστασίας γνωστοποιώντας τα αμέσως στη μεικτή επιτροπή που μπορεί να συστήσει την τροποποίηση ή την κατάργηση τους.

3. Κατά προτεραιότητα πρέπει να επιλέγονται τα μέτρα που επιφέρουν την μικρότερη διαταραχή στη λειτουργία της τελωνειακής ένωσης και ιδίως στην κανονική ανάπτυξη των συναλλαγών.







ΤΙΤΛΟΣ II

Καθεστώς των προϊόντων που δεν καλύπτονται από την τελωνειακή ένωση

Άρθρο 11

1. Κατά την εισαγωγή τους στην Κοινότητα, τα προϊόντα καταγωγής του Πριγκηπάτου της Ανδόρας που υπάγονται στα κεφάλαια 1 έως 24 του εναρμονισμένου συστήματος γίνονται δεκτά χωρίς εισαγωγικούς δασμούς.

2. Οι κανόνες καταγωγής καθώς και οι μέθοδοι διοικητικής συνεργασίας καθορίζονται στο προσάρτημα.

Άρθρο 12

1. Το καθεστώς που εφαρμόζεται για τις εισαγωγές, στο Πριγκηπάτο της Ανδόρας, εμπορευμάτων καταγωγής τρίτων χωρών δεν μπορεί να είναι ευνοϊκότερο από εκείνο που εφαρμόζεται για τις εισαγωγές κοινοτικών προϊόντων.

2. Τα προϊόντα των κωδικών 24 02 και 24 03 του εναρμονισμένου συστήματος που κατασκευάζονται στην Κοινότητα από ακατέργαστο καπνό και πληρούν τους όρους του άρθρου 3 παράγραφος 1 χαίρουν, κατά την εισαγωγή τους στο Πριγκηπάτο της Ανδόρας, προτιμησιακού δασμού που αντιστοιχεί στο 60 % του δασμού που εφαρμόζεται, στο Πριγκηπάτο της Ανδόρας, γι' αυτά τα ίδια προϊόντα έναντι των τρίτων χωρών.

▼M5







ΤΙΤΛΟΣ ΙΙΑ

ΡΥΘΜΙΣΗ ΣΧΕΤΙΚΑ ΜΕ ΤΑ ΤΕΛΩΝΕΙΑΚΑ ΜΕΤΡΑ ΑΣΦΑΛΕΙΑΣ







ΚΕΦΑΛΑΙΟ I

Τελωνειακά μέτρα ασφάλειας και παρακολούθηση της εφαρμογής τους

Άρθρο 12α

Εδάφη εφαρμογής

Ο παρών τίτλος εφαρμόζεται, αφενός, στο τελωνειακό έδαφος της Κοινότητας και, αφετέρου, στο τελωνειακό έδαφος του Πριγκιπάτου της Ανδόρας.

Άρθρο 12β

Θέσπιση του κοινοτικού κεκτημένου

1. Το Πριγκιπάτο της Ανδόρας θεσπίζει τα τελωνειακά μέτρα ασφάλειας που εφαρμόζονται από την Ένωση. Ως «τελωνειακά μέτρα ασφάλειας» νοούνται οι διατάξεις σχετικά με τη διασάφηση των εμπορευμάτων πριν από την είσοδό τους στο τελωνειακό έδαφος ή την έξοδό τους από αυτό το τελωνειακό έδαφος, τους εξουσιοδοτημένους οικονομικούς φορείς, καθώς και τους τελωνειακούς ελέγχους ασφάλειας και τη διαχείριση των κινδύνων σε θέματα ασφάλειας, οι οποίες εφαρμόζονται σύμφωνα με τη σχετική τελωνειακή νομοθεσία που ισχύει ανά πάσα στιγμή στην Ένωση. Ο λεπτομερής κατάλογος των σχετικών διατάξεων καθορίζεται από τη μεικτή επιτροπή που προβλέπεται στο άρθρο 17.

2. Παρά την εξαίρεσή τους από την τελωνειακή ένωση μεταξύ της Ένωσης και του Πριγκιπάτου της Ανδόρας δυνάμει του άρθρου 2, τα τελωνειακά μέτρα ασφάλειας εφαρμόζονται επίσης στα γεωργικά προϊόντα που εμπίπτουν στα κεφάλαια 1 έως 24 του εναρμονισμένου συστήματος.

Άρθρο 12γ

Γενικές αρχές

1. Τα συμβαλλόμενα μέρη δεσμεύονται να εφαρμόσουν στις μεταφορές εμπορευμάτων που προέρχονται από ή προορίζονται για τρίτες χώρες τα τελωνειακά μέτρα ασφάλειας που προβλέπονται στο άρθρο 12Β παράγραφος 1 και να εξασφαλίσουν έτσι στα εξωτερικά τους σύνορα ισοδύναμο επίπεδο ασφάλειας.

2. Τα συμβαλλόμενα μέρη παραιτούνται από την εφαρμογή των τελωνειακών μέτρων ασφάλειας που προβλέπονται στο άρθρο 12Β παράγραφος 1 κατά τη μεταφορά εμπορευμάτων μεταξύ των τελωνειακών εδαφών τους.

3. Τα συμβαλλόμενα μέρη διεξάγουν μεταξύ τους διαβουλεύσεις πριν από τη σύναψη κάθε συμφωνίας με τρίτη χώρα στον τομέα των τελωνειακών μέτρων ασφάλειας, ώστε να εξασφαλίσουν τη συνοχή με την παρούσα ρύθμιση, ιδιαίτερα εάν η προβλεπόμενη συμφωνία περιέχει διατάξεις που παρεκκλίνουν από τα τελωνειακά μέτρα ασφάλειας που ορίζονται στον παρόντα τίτλο.

Άρθρο 12δ

Τόπος κατάθεσης της διασάφησης πριν από την είσοδο ή την έξοδο των εμπορευμάτων

1. Η διασάφηση πριν από την είσοδο των εμπορευμάτων κατατίθεται στην αρμόδια αρχή του συμβαλλόμενου μέρους στο τελωνειακό έδαφος του οποίου εισέρχονται τα εμπορεύματα που προέρχονται από τρίτες χώρες. Η αρχή αυτή προβαίνει στην ανάλυση των κινδύνων με βάση τα στοιχεία που περιέχονται στη διασάφηση αυτήν και στους τελωνειακούς ελέγχους που κρίνονται αναγκαίοι στον τομέα της ασφάλειας, καθώς και όταν τα εμπορεύματα αυτά προορίζονται για το άλλο συμβαλλόμενο μέρος.

2. Η διασάφηση πριν από την έξοδο των εμπορευμάτων κατατίθεται στην αρμόδια αρχή του συμβαλλόμενου μέρους στο τελωνειακό έδαφος του οποίου πραγματοποιούνται οι διατυπώσεις εξαγωγής ή, κατά περίπτωση, εξόδου με προορισμό τρίτες χώρες. Η αρμόδια αρχή προβαίνει στην ανάλυση των κινδύνων με βάση τα στοιχεία που περιέχονται στη διασάφηση αυτή και στους τελωνειακούς ελέγχους που κρίνονται αναγκαίοι στον τομέα της ασφάλειας.

3. Όταν τα εμπορεύματα εξέρχονται από το τελωνειακό έδαφος ενός συμβαλλόμενου μέρους με προορισμό τρίτη χώρα διερχόμενα από το τελωνειακό έδαφος του άλλου συμβαλλόμενου μέρους, η διασάφηση πριν από την έξοδο των εμπορευμάτων κατατίθεται αποκλειστικά στην αρμόδια αρχή του εν λόγω δεύτερου μέρους.

Άρθρο 12ε

Τελωνειακοί έλεγχοι ασφάλειας και διαχείριση των κινδύνων στον τομέα της ασφάλειας

1. Για τους σκοπούς των τελωνειακών ελέγχων ασφάλειας, κάθε συμβαλλόμενο μέρος ορίζει ένα πλαίσιο διαχείρισης των κινδύνων, κριτήρια κινδύνων, καθώς και τους τομείς τελωνειακών ελέγχων προτεραιότητας στον τομέα της ασφάλειας.

2. Τα συμβαλλόμενα μέρη αναγνωρίζουν την ισοδυναμία των συστημάτων διαχείρισης των κινδύνων που διαθέτουν στον τομέα της ασφάλειας.

3. Τα συμβαλλόμενα μέρη συνεργάζονται με σκοπό:

— την ανταλλαγή πληροφοριών για τη βελτίωση και την ενίσχυση της ανάλυσης των κινδύνων και της αποτελεσματικότητας των τελωνειακών ελέγχων στον τομέα της ασφάλειας, και

— τον καθορισμό, εντός των ενδεδειγμένων προθεσμιών, κοινού πλαισίου διαχείρισης των κινδύνων, κοινών κριτηρίων κινδύνου, καθώς και κοινών τομέων τελωνειακών ελέγχων προτεραιότητας και την καθιέρωση ηλεκτρονικού συστήματος γι’ αυτήν την κοινή διαχείριση των κινδύνων.

4. Η μεικτή επιτροπή εγκρίνει κάθε άλλη διάταξη που είναι απαραίτητη για την εφαρμογή του παρόντος άρθρου.

Άρθρο 12στ

Παρακολούθηση της εφαρμογής των τελωνειακών μέτρων ασφάλειας

1. Η μεικτή επιτροπή καθορίζει τις λεπτομέρειες σύμφωνα με τις οποίες τα συμβαλλόμενα μέρη προτίθενται να εξασφαλίσουν την παρακολούθηση της εφαρμογής του παρόντος τίτλου και να εξακριβώσουν την τήρηση των τελωνειακών μέτρων ασφάλειας.

2. Η παρακολούθηση αυτή μπορεί να εξασφαλιστεί κυρίως:

— με την περιοδική αξιολόγηση της εφαρμογής του παρόντος τίτλου, ιδιαίτερα της ισοδυναμίας των τελωνειακών μέτρων ασφάλειας,

— με την εξέταση που αποσκοπεί στη βελτίωση της εφαρμογής ή στην τροποποίηση των διατάξεων, ώστε να καλύψουν καλύτερα τους στόχους της,

— με την οργάνωση θεματικών συνεδριάσεων μεταξύ εμπειρογνωμόνων των δύο μερών και λογιστικών ελέγχων των διοικητικών διαδικασιών, καθώς και με επισκέψεις επιτόπου.

3. Η μεικτή επιτροπή μεριμνά ώστε τα μέτρα που έχουν ληφθεί κατ’ εφαρμογή του παρόντος άρθρου να σέβονται τα δικαιώματα των ενδιαφερόμενων οικονομικών φορέων.

Άρθρο 12ζ

Ανταλλαγή πληροφοριών όσον αφορά τους εξουσιοδοτημένους οικονομικούς φορείς

Η Ευρωπαϊκή Επιτροπή και η αρμόδια αρχή της Ανδόρας ανταλλάσσουν τακτικά πληροφορίες για την ταυτότητα των εξουσιοδοτημένων οικονομικών φορέων τους στον τομέα της ασφάλειας, συμπεριλαμβάνοντας τα εξής στοιχεία:

α) τον αριθμό αναγνώρισης του φορέα (TIN – Trader Identification Number σε μορφότυπο συμβατό με τη νομοθεσία EORI – Economic Operator Registration and Identification)·

β) το όνομα και τη διεύθυνση του εξουσιοδοτημένου οικονομικού φορέα·

γ) τον αριθμό του εγγράφου με το οποίο χορηγήθηκε το καθεστώς εξουσιοδοτημένου οικονομικού φορέα·

δ) το τρέχον καθεστώς (που ισχύει, που έχει ανασταλεί, που έχει ανακληθεί)·

ε) τις περιόδους τροποποίησης του καθεστώτος·

στ) την ημερομηνία από την οποία το πιστοποιητικό αρχίζει να ισχύει·

ζ) την αρχή που έχει εκδώσει το πιστοποιητικό.

Άρθρο 12η

Προστασία του επαγγελματικού απορρήτου και των προσωπικών δεδομένων

Οι πληροφορίες που ανταλλάσσονται από τα συμβαλλόμενα μέρη στο πλαίσιο των μέτρων που έχουν καθιερωθεί από τον παρόντα τίτλο χαίρουν προστασίας όσον αφορά το επαγγελματικό απόρρητο και τα προσωπικά δεδομένα όπως ορίζονται από τους νόμους που εφαρμόζονται στον τομέα αυτό στο έδαφος του συμβαλλόμενου μέρους που είναι αποδέκτης τους.

Ιδιαίτερα, οι πληροφορίες αυτές δεν μπορούν να διαβιβαστούν σε άλλα πρόσωπα εκτός από τα αρμόδια όργανα στο ενδιαφερόμενο συμβαλλόμενο μέρος, ούτε να χρησιμοποιηθούν από τους φορείς του μέρους αυτού για άλλους λόγους από αυτούς που προβλέπονται στην παρούσα συμφωνία.







ΚΕΦΑΛΑΙΟ II

Διαχείριση της ρύθμισης

Άρθρο 12θ

Ανάπτυξη του δικαίου

1. Η Ένωση, μόλις εκπονήσει νέα νομοθεσία στον τομέα των τελωνειακών μέτρων ασφάλειας, ζητεί άτυπα τη γνώμη εμπειρογνωμόνων της Ανδόρας.

2. Η Ένωση εξασφαλίζει τη συμμετοχή των εμπειρογνωμόνων της Ανδόρας, με την ιδιότητα του παρατηρητή και για τα σημεία που τους αφορούν, στις συνεδριάσεις της επιτροπής τελωνειακού κώδικα που επικουρεί την Ευρωπαϊκή Επιτροπή κατά την άσκηση των εκτελεστικών αρμοδιοτήτων της στους τομείς που καλύπτονται από τον τίτλο ΙΙΑ. Οι διατάξεις που προβλέπονται στα άρθρα 66 έως 68 της απόφασης αριθ. 1/2003 της μεικτής επιτροπής ΕΚ-Ανδόρας ( 1 ) εφαρμόζονται τηρουμένων των αναλογιών.

3. Όταν η Ευρωπαϊκή Επιτροπή διαβιβάζει την πρόταση πράξης της στο Ευρωπαϊκό Κοινοβούλιο και/ή στο Συμβούλιο της Ευρωπαϊκής Ένωσης ή το σχέδιο εκτελεστικών μέτρων στα κράτη μέλη, αποστέλλει επίσης αντίγραφο στο Πριγκιπάτο της Ανδόρας

Εφόσον το ζητήσει ένα από τα συμβαλλόμενα μέρη, πραγματοποιείται προκαταρκτική ανταλλαγή απόψεων στο πλαίσιο της μεικτής επιτροπής.

4. Τα συμβαλλόμενα μέρη διαβουλεύονται εκ νέου, μετά από αίτημα ενός εξ αυτών, στο πλαίσιο της μεικτής επιτροπής κατά το στάδιο που προηγείται της θέσπισης της νέας ενωσιακής νομοθεσίας, σε μια συνεχή διαδικασία ενημέρωσης και διαβούλευσης.

5. Τα συμβαλλόμενα μέρη συνεργάζονται κατά τη διάρκεια του σταδίου ενημέρωσης και διαβούλευσης, ώστε να διευκολύνεται, στο τέλος της διαδικασίας, η ταυτόχρονη εφαρμογή από τα συμβαλλόμενα μέρη της νέας νομοθεσίας που αναφέρεται στην παράγραφο 1.

Άρθρο 12ι

Συμφωνίες με τρίτες χώρες

Τα συμβαλλόμενα μέρη συμφωνούν ότι οι συμφωνίες που έχουν συναφθεί από ένα εξ αυτών με τρίτη χώρα σε τομέα που καλύπτεται από τον τίτλο ΙΙΑ δεν μπορούν να δημιουργήσουν υποχρεώσεις για το άλλο μέρος, εκτός αν αποφασίσει άλλως η μεικτή επιτροπή.

Άρθρο 12ια

Μέτρα επανεξισορρόπησης

1. Ένα συμβαλλόμενο μέρος μπορεί, μετά από διαβούλευση στο πλαίσιο της μεικτής επιτροπής, να λάβει κατάλληλα μέτρα επανεξισορρόπησης, συμπεριλαμβανομένης της αναστολής της εφαρμογής των διατάξεων του τίτλου ΙΙΑ, εφόσον διαπιστώσει ότι το άλλο μέρος δεν τηρεί τους όρους ή εφόσον δεν διασφαλίζεται πλέον η ισοδυναμία των τελωνειακών μέτρων ασφάλειας των συμβαλλόμενων μερών.

Όταν καθυστέρηση ενδέχεται να θέσει σε κίνδυνο την αποτελεσματικότητα των τελωνειακών μέτρων ασφάλειας, μπορούν να λαμβάνονται κατάλληλα προσωρινά συντηρητικά μέτρα, χωρίς προηγούμενη διαβούλευση, υπό την προϋπόθεση ότι, αμέσως μετά τη λήψη αυτών των μέτρων, διεξάγονται διαβουλεύσεις.

2. Εάν η ισοδυναμία των τελωνειακών μέτρων ασφάλειας των συμβαλλόμενων μερών δεν διασφαλίζεται πλέον διότι η νέα νομοθεσία που προβλέπεται στο άρθρο 12Θ δεν έχει θεσπιστεί από το Πριγκιπάτο της Ανδόρας, η Ένωση μπορεί να αναστείλει την εφαρμογή των διατάξεων του τίτλου ΙΙΑ, εκτός εάν η μεικτή επιτροπή, αφού εξετάσει τα μέσα διατήρησης της εφαρμογής του, αποφασίσει διαφορετικά.

3. Το πεδίο εφαρμογής και η διάρκεια των προαναφερθέντων μέτρων πρέπει να περιοριστούν σε ό,τι είναι αναγκαίο για να ρυθμιστεί η κατάσταση και να εξασφαλιστεί η ορθή ισορροπία μεταξύ των δικαιωμάτων και των υποχρεώσεων που απορρέουν από τον παρόντα τίτλο. Συμβαλλόμενο μέρος μπορεί να ζητήσει από τη μεικτή επιτροπή να προβεί σε διαβουλεύσεις όσον αφορά την αναλογικότητα αυτών των μέτρων. Αν η μεικτή επιτροπή δεν καταφέρει να ρυθμίσει τη διαφορά, μπορεί, ενδεχομένως, να αποφασίσει να προσφύγει στο διαιτητικό δικαστήριο όπως προβλέπεται στο άρθρο 18 παράγραφος 2. Κανένα θέμα ερμηνείας των σχετικών διατάξεων του ενωσιακού δικαίου δεν μπορεί να ρυθμιστεί στο πλαίσιο αυτό.







ΚΕΦΑΛΑΙΟ III

Διάφορες διατάξεις όσον αφορά τη ρύθμιση Σχετικά με τα τελωνειακά μέτρα ασφάλειας

Άρθρο 12ιβ

Αναθεώρηση

Εάν ένα συμβαλλόμενο μέρος επιθυμεί αναθεώρηση της ρύθμισης, υποβάλλει πρόταση για τον σκοπό αυτό στο άλλο μέρος. Η αναθεώρηση θα τεθεί σε ισχύ μετά την ολοκλήρωση των εσωτερικών διαδικασιών των συμβαλλόμενων μερών.

▼B







ΤΙΤΛΟΣ III

Κοινές διατάξεις

Άρθρο 13

1. Οι απαλλαγές από τους εισαγωγικούς δασμούς, τους φόρους κύκλου εργασιών και τους ειδικούς φόρους κατανάλωσης που εισπράττονται κατά την εισαγωγή, και οι οποίες εφαρμόζονται για τα εμπορεύματα που περιέχονται στις προσωπικές αποσκευές ταξιδιωτών που έρχονται από ένα συμβαλλόμενο μέρος είναι εκείνη που ισχύει εκάστοτε στην Κοινότητα έναντι των τρίτων χωρών, με την προϋπόθεση ότι οι εισαγωγές αυτών των εμπορευμάτων δεν έχουν εμπορικό χαρακτήρα.

2.







— γάλα σε σκόνη 2,5 κg — συμπυκνωμένο γάλα 3 κg — γάλα νωπό 6 κg — βούτυρο 1 κg — τυρί 4 κg — ζάχαρη και ζαχαρωτά 5 κg — κρέας 5 κg

3. Κατά παρέκκλιση από τις διατάξεις της παραγράφου 1 και με την προϋπόθεση ότι τα εμπορεύματα έχουν αποκτηθεί με τους όρους που ισχύουν στην εσωτερική αγορά ενός από τα συμβαλλόμενα μέρη και ότι πληρούν τους ακόλουθους όρους:

— η συνολική αξία των ατελειών που εφαρμόζονται στα εμπορεύματα του τίτλου I καθορίζεται ανά άτομο στο τριπλάσιο της αξίας της ατέλειας που παραχωρεί η Κοινότητα στους ταξιδιώτες που έρχονται από τρίτες χώρες,

— τα ποσοτικά όρια των ατελειών για τα εμπορεύματα που απαριθμούνται παρακάτω είναι τα εξής: —



α) Προϊόντα καπνού Τσιγάρα 300 τεμάχια ή πουράκια 150 τεμάχια (πούρα ανώτατου βάρους 3 g ανά τεμάχιο) ή πούρα 75 τεμάχια ή καπνός για κάπνισμα 400 γραμμάρια β) Αλκοόλες και αλκοολούχα ποτά — αποσταγμένα ποτά και οινοπνευματώδη ποτά που έχουν αλκοολικό τίτλο ανώτερο του 22 % vol και αιθυλική αλκοόλη μη μετουσιωμένη που έχει αλκοολικό τίτλο 80 % vol και πάνω συνολικά 1,5 1 ή — αποσταγμένα οινοπνευματώδη ποτά, απεριτίφ με βάση κρασί ή αλκοόλη, τάφια, σακέ ή παρόμοια ποτά που έχουν αλκοολικό τίτλο 22 % νοl ή κατώτερο, κρασιά αφρώδη, Vins de liqueur και συνολικά 3 1 — μη αεριούχα κρασιά συνολικά 5 1 γ) Αρώματα 75g και κολώνιες 3/81 δ) Καφές 1 000 g ή εκχυλίσματα και αρώματα καφέ 400 g ε) Τσάϊ 200 g ή εκχυλίσματα και αρώματα τσαγιού 80 g

4. Στα ποσοτικά όρια που καθορίζονται στην παράγραφο 3 δεύτερη περίπτωση η αξία των εμπορευμάτων που απαριθμούνται δεν έχει ληφθεί υπόψη για τον καθορισμό των ατελειών που αναφέρονται στην παράγραφο 1.

Άρθρο 14

Τα συμβαλλόμενα μέρη αποφεύγουν κάθε μέτρο ή πρακτική εσωτερικής φορολογίας που επιφέρει άμεσα ή έμμεσα διάκριση μεταξύ των προϊόντων του ενός συμβαλλόμενου μέρους και των ομοειδών προϊόντων προελεύσεως του άλλου συμβαλλόμενου μέρους,

Υπέρ των προϊόντων που αποστέλλονται προς το έδαφος ενός των συμβαλλομένων μερών δεν επιτρέπεται να ισχύσει επιστροφή εσωτερικών φόρων ανώτερη από τη φορολογική επιβάρυνση που τους επιβλήθηκε άμεσα ή έμμεσα.

Άρθρο 15

1. Ως συμπλήρωμα της συνεργασίας που προβλέπεται από το άρθρο 11 παράγραφος 2 και από το άρθρο 17 παράγραφος 8 οι διοικητικές αρχές οι οποίες έχουν αναλάβει, στα συμβαλλόμενα μέρη, την εκτέλεση των διατάξεων της παρούσας συμφωνίας παρέχουν αμοιβαία βοήθεια στις άλλες περιπτώσεις για να εξασφαλίσουν την τήρηση αυτών των διατάξεων.

2. Οι λεπτομέρειες εφαρμογής της παραγράφου 1 καθορίζονται από τη μεικτή επιτροπή που αναφέρει το άρθρο 17.

Άρθρο 16

Η παρούσα συμφωνία δεν αποτελεί εμπόδιο για τις απαγορεύσεις ή περιορισμούς εισαγωγής, εξαγωγής ή διαμετακόμισης που δικαιολογούνται από λόγους δημόσιας ηθικής, δημόσιας τάξης, δημόσιας ασφάλειας, προστασίας της υγείας και της ζωής των ατόμων και των ζώων ή διατήρησης των φυτών, προστασίας των εθνικών θησαυρών που έχουν καλλιτεχνική, ιστορική ή αρχαιολογική αξία, ή προστασίας της βιομηχανικής και εμπορικής ιδιοκτησίας ούτε για τους κανόνες που αφορούν το χρυσό και τον άργυρο. Ωστόσο, αυτές οι απαγορεύσεις ή οι περιορισμοί δεν πρέπει να αποτελούν μέσο αυθαίρετης διάκρισης ούτε συγκεκαλυμμένο περιορισμό του εμπορίου μεταξύ των συμβαλλομένων μερών.

Άρθρο 17

1. Συγκροτείται μεικτή επιτροπή η οποία αναλαμβάνει τη διαχείριση της συμφωνίας και μεριμνά για την ορθή εφαρμογή της. Για τον σκοπό αυτό, η μεικτή επιτροπή διατυπώνει συστάσεις. Λαμβάνει αποφάσεις στις περιπτώσεις που προβλέπει η παρούσα συμφωνία. Η εκτέλεση αυτών των αποφάσεων πραγματοποιείται από τα συμβαλλόμενα μέρη σύμφωνα με τους δικούς τους κανόνες.

2. Για την ορθή εφαρμογή της συμφωνίας, τα συμβαλλόμενα μέρη προβαίνουν σε ανταλλαγές πληροφοριών και, εφόσον το ζητήσει κάποιο από αυτά, πραγματοποιούν διαβουλεύσεις στα πλαίσια της μεικτής επιτροπής.

3. Η μεικτή επιτροπή θεσπίζει τον εσωτερικό κανονισμό της.

4. Η μεικτή επιτροπή αποτελείται, αφενός, από αντιπροσώπους της Κοινότητας και, αφετέρου, από αντιπροσώπους του Πριγκηπάτου της Ανδόρας.

5. Η μεικτή επιτροπή αποφασίζει με κοινή συμφωνία.

6. Η προεδρία της μεικτής επιτροπής ασκείται εκ περιτροπής από καθένα από τα συμβαλλόμενα μέρη σύμφωνα με τις λεπτομέρειες που θα προβλεφθούν στον εσωτερικό κανονισμό της.

7. Η μεικτή επιτροπή συνεδριάζει ύστερα από αίτηση ενός των συμβαλλομένων μερών, η οποία υποβάλλεται ένα μήνα τουλάχιστον πριν από την ημερομηνία της σχεδιαζόμενης συνεδρίασης. Σε περίπτωση όπου ένα θέμα από εκείνα που αναφέρει το άρθρο 10 απαιτεί τη σύγκλιση της μεικτής επιτροπής, αυτή συνέρχεται μέσα σε προθεσμία οκτώ εργάσιμων ημερών από την υποβολή της αίτησης.

8. Σύμφωνα με τη διαδικασία που προβλέπεται στην παράγραφο 1 η μεικτή επιτροπή καθορίζει τις μεθόδους διοικητικής συνεργασίας για την εφαρμογή των άρθρων 3 και 4, εμπνεόμενη από τις μεθόδους που θέσπισε η Κοινότητα σχετικά με τις συναλλαγές εμπορευμάτων μεταξύ των κρατών μελών μπορεί να προβεί επίσης σε τροποποιήσεις των διατάξεων του προσαρτήματος που αναφέρει το άρθρο 11.

Άρθρο 18

1. Οι διαφορές που προκύπτουν μεταξύ των συμβαλλομένων μερών σχετικά με την εφαρμογή της συμφωνίας φέρονται ενώπιον της μεικτής επιτροπής.

2. Αν η μεικτή επιτροπή δεν κατορθώσει να ρυθμίσει τη διαφορά κατά την αμέσως προσεχή σύνοδο της, καθένα από τα δύο μέρη μπορεί να γνωστοποιήσει στο άλλο τον διορισμό διαιτητή στην περίπτωση αυτή το άλλο μέρος υποχρεούται να διορίσει δεύτερο διαιτητή μέσα σε προθεσμία δύο μηνών.

Η μεικτή επιτροπή διορίζει τρίτο διαιτητή.

Οι διαιτητικές αποφάσεις λαμβάνονται με πλειοψηφία.

Κάθε μέρος που εμπλέκεται στη διαφορά καλείται να λάβει τα μέτρα που είναι αναγκαία για να εξασφαλίσει την εφαρμογή της διαιτητικής απόφασης.

Άρθρο 19

Στον τομέα των εμπορικών συναλλαγών που καλύπτει η παρούσα συμφωνία:

— το καθεστώς το οποίο εφαρμόζει το Πριγκηπάτο της Ανδόρας έναντι της Κοινότητας δεν μπορεί να οδηγήσει σε καμία διάκριση μεταξύ των κρατών μελών, των υπηκόων τους ή των εταιριών τους,

— το καθεστώς το οποίο εφαρμόζει η Κοινότητα έναντι του Πριγκηπάτου της Ανδόρας δεν μπορεί να οδηγήσει σε καμία διάκριση μεταξή των υπηκόων ή των εταιρειών της Ανδόρας.







ΤΙΤΛΟΣ IV

Γενικές και τελικές διατάξεις

Άρθρο 20

Η παρούσα συμφωνία συνάπτεται για απεριόριστη διάρκεια. Τα δύο μέρη συμφωνούν να εξετάσουν τα αποτελέσματα της εφαρμογής της συμφωνίας μέσα σε πέντε το πολύ έτη από την έναρξη ισχύος της και, εφόσον είναι αναγκαίο, θα αρχίσουν διαπραγματεύσεις για να την τροποποιήσουν με βάση αυτή την εξέταση.

Άρθρο 21

Κάθε συμβαλλόμενο μέρος μπορεί να καταγγείλει τη συμφωνία με κοινοποίηση εγγράφου καταγγελίας προς το άλλο συμβαλλόμενο μέρος. Σ' αυτή την περίπτωση, η παρούσα συμφωνία παύει να ισχύει έξι μήνες μετά την ημερομηνία αυτής της γνωστοποίησης.

Άρθρο 22

Η παρούσα συμφωνία εφαρμόζεται, αφενός, στα εδάφη όπου εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας και με τους όρους που προβλέπονται στην εν λόγω συνθήκη και, αφετέρου, στο έδαφος του Πριγκηπάτου της Ανδόρας

Άρθρο 23

Η προσθήκη καθώς και τα παραρτήματα I και II της παρούσας συμφωνίας αποτελούν αναπόσπαστο μέρος της συμφωνίας.

Άρθρο 24

1. Η παρούσα συμφωνία αρχίζει να ισχύει την 1η Ιουλίου 1990 υπό τον όρο ότι τα συμβαλλόμενα μέρη θα γνωστοποιήσουν αμοιβαία, πριν από αυτή την ημερομηνία, την ολοκλήρωση των διαδικασιών που είναι αναγκαίες για το σκοπό αυτό.

2. Μετά από την ημερομηνία που αναφέρεται στην παράγραφο 1, η παρούσα συμφωνία αρχίζει να ισχύει την πρώτη ημέρα του δεύτερου μήνα μετά τη γνωστοποίηση αυτή.

3. Σε περίπτωση εφαρμογής της παραγράφου 2, η ημερομηνία της 1ης Ιανουαρίου 1991 που αναφέρεται στις διάφορες διατάξεις της παρούσας συμφωνίας αντικαθίσταται από την ημερομηνία της 1ης Ιουλίου 1991.

Άρθρο 25

Οι διατάξεις της παρούσας συμφωνίας αντικαθιστούν τις διατάξεις που εφαρμόζονται μέχρι την έναρξη ισχύος της, από την Κοινότητα και, ιδίως, από τη Γαλλία και την Ισπανία, ►C2 δυνάμει της ανταλλαγής επιστολών του 1867 ◄ με το Πριγκηπάτο της Ανδόρας

Άρθρο 26

Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και καταλανική γλώσσα καθένα από αυτά τα κείμενα είναι εξίσου αυθεντικά.

ΠΑΡΑΡΤΗΜΑ I

Κατάλογος των τελωνείων που αναφέρονται στο άρθρο 8 παράγραφος 1

— TOULOUSE ΡΟRΤΕΤ

— L ΗΟSΡΙΤΑLΕΤ PAS DE LA CASE

— LA TOUR DE CAROL

— PERPIGNAN

— MADRID

— BARCELONA

▼M1 —————

▼B

— FARGA DE MOLES

▼M1

— TOULOUSE-BLAGNAC

▼B

ΠΑΡΑΡΤΗΜΑ II

Όσον αφορά τις διατάξεις εμπορικής πολιτικής του Πριγκιπάτου της Ανδόρας σύμφωνα με τη συμφωνία, και για να μη θίγεται η εισαγωγή προϊόντων τα οποία καταναλίσκονται στην Ανδόρα, η μεικτή επιτροπή ύστερα από αίτημα του Πριγκιπάτου της Ανδόρας μπορεί να αποφασίζει αποκλίσεις στις οποίες περιλαμβάνονται και αποκλίσεις όσον αφορά τα στοιχεία της κοινής εμπορικής πολιτικής που δεν εφαρμόζονται στο σύνολο των κρατών μελών της Κοινότητας.

Η Επιτροπή κοινοποιεί στις αρχές της Ανδόρας όλες τις αναγκαίες πληροφορίες σχετικά με το ισχύον καθεστώς του εξωτερικού εμπορίου της Κοινότητας.

Δήλωση της Κοινότητας για τα γεωργικά προϊόντα και τα μεταποιημένα γεωργικά προϊόντα

Η παρούσα συμφωνία δεν θίγει το καθεστώς των χορηγουμένων από την Κοινότητα επιστροφών όσον αφορά τις κοινοτικές εξαγωγές γεωργικών προϊόντων ή μεταποιημένων γεωργικών προϊόντων.

Κοινή δήλωση

Δεδομένου ότι οι διατάξεις της παρούσας συμφωνίας, όπως, ιδιαίτερα, οι διατάξεις για τους τελωνειακούς δασμούς, φορολογικές επιβαρύνσεις ισοδυνάμου αποτελέσματος, ποσοτικούς περιορισμούς, μέτρα ισοδυνάμου αποτελέσματος, απαγορεύσεις εισαγωγής, εξαγωγής ή διαμετακόμισης, είναι ανάλογες με τις διατάξεις της συνθήκης για την ίδρυση της Ευρωπαϊκής Οικονομικής Κοινότητας, οι αντιπρόσωποι των συμβαλλομένων μερών στους κόλπους της μεικτής επιτροπής αναλαμβάνουν να ερμηνεύσουν τις πρώτες, στο πεδίο της παρούσας συμφωνίας, κατά τρόπο ανάλογο με την ερμηνεία των δευτέρων στο εσωτερικό εμπόριο της Ευρωπαϊκής Οικονομικής Κοινότητας.

Δήλωση του Πριγκιπάτυ της Ανδόρας

Το Πριγκιπάτο της Ανδόρας δεσμεύεται να μην κάνει διακρίσεις όσον αφορά τους δασμούς και τα τέλη εισαγωγής, τα οποία επιβάλλονται στο ουΐσκι, το αψέντι, τα απεριτίφ με γλυκάνισο αφ' ενός, και στα άλλα οινοπνευματώδη και απεριτίφ, αφ' ετέρου.

Κοινή δήλωση

Η μεικτή επιτροπή θα εξετάσει, με σκοπό την εξεύρεση λύσης, τα προβλήματα που θα μπορούσαν να προκύψουν στις εμπορικές συναλλαγές μεταξύ των συμβαλλομένων μερών όσον αφορά τον έλεγχο και την πιστοποίηση των τεχνικών προδιαγραφών.

▼M6

Προσάρτημα

σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας

ΠΙΝΑΚΑΣ ΠΕΡΙΕΧΟΜΕΝΩΝ ΤΙΤΛΟΣ I ΓΕΝΙΚΕΣ ΔΙΑΤΑΞΕΙΣ Άρθρο 1 Ορισμοί ΤΙΤΛΟΣ II ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ» Άρθρο 2 Γενικοί όροι Άρθρο 3 Διμερής σώρευση καταγωγής Άρθρο 4 Εξ ολοκλήρου παραγόμενα προϊόντα Άρθρο 5 Επαρκώς επεξεργασμένα ή μεταποιημένα προϊόντα Άρθρο 6 Ανεπαρκής επεξεργασία ή μεταποίηση Άρθρο 7 Μονάδα χαρακτηρισμού Άρθρο 8 Συνδυασμοί εμπορευμάτων Άρθρο 9 Ουδέτερα στοιχεία ΤΙΤΛΟΣ III ΕΔΑΦΙΚΕΣ ΑΠΑΙΤΗΣΕΙΣ Άρθρο 10 Αρχή της εδαφικότητας Άρθρο 11 Απευθείας μεταφορά Άρθρο 12 Εκθέσεις ΤΙΤΛΟΣ IV ΕΠΙΣΤΡΟΦΗ ΔΑΣΜΩΝ Ή ΑΠΑΛΛΑΓΗ ΑΠΟ ΔΑΣΜΟΥΣ Άρθρο 13 Απαγόρευση επιστροφής δασμών ή απαλλαγής από δασμούς ΤΙΤΛΟΣ V ΠΙΣΤΟΠΟΙΗΤΙΚΟ ΚΑΤΑΓΩΓΗΣ Άρθρο 14 Γενικοί όροι Άρθρο 15 Διαδικασία έκδοσης πιστοποιητικού κυκλοφορίας EUR.1 Άρθρο 16 Εκ των υστέρων έκδοση πιστοποιητικού κυκλοφορίας EUR.1 Άρθρο 17 Έκδοση αντιγράφου του πιστοποιητικού κυκλοφορίας ΕUR.1 Άρθρο 18 Έκδοση πιστοποιητικού κυκλοφορίας EUR.1 βάσει προηγουμένως εκδοθέντος ή συνταχθέντος πιστοποιητικού καταγωγής Άρθρο 19 Λογιστικός διαχωρισμός Άρθρο 20 Όροι για τη σύνταξη δήλωσης τόπου καταγωγής Άρθρο 21 Εγκεκριμένος εξαγωγέας Άρθρο 22 Ισχύς του πιστοποιητικού καταγωγής Άρθρο 23 Κατάθεση πιστοποιητικού καταγωγής Άρθρο 24 Απαλλαγή από την υποχρέωση προσκόμισης πιστοποιητικού καταγωγής Άρθρο 25 Δικαιολογητικά έγγραφα Άρθρο 26 Φύλαξη του πιστοποιητικού καταγωγής και των δικαιολογητικών εγγράφων Άρθρο 27 Διαφορές και λάθη εκτύπωσης Άρθρο 28 Ποσά εκφρασμένα σε ευρώ ΤΙΤΛΟΣ VI ΜΕΘΟΔΟΙ ΔΙΟΙΚΗΤΙΚΗΣ ΣΥΝΕΡΓΑΣΙΑΣ Άρθρο 29 Διοικητική συνεργασία Άρθρο 30 Έλεγχος των πιστοποιητικών καταγωγής Άρθρο 31 Διευθέτηση διαφορών Άρθρο 32 Κυρώσεις Άρθρο 33 Ελεύθερες ζώνες ΤΙΤΛΟΣ VII ΘΕΟΥΤΑ ΚΑΙ ΜΕΛΙΓΙΑ Άρθρο 34 Εφαρμογή του προσαρτήματος Άρθρο 35 Ειδικοί όροι ΤΙΤΛΟΣ VIII ΤΕΛΙΚΕΣ ΔΙΑΤΑΞΕΙΣ Άρθρο 36 Τροποποιήσεις του προσαρτήματος Κατάλογος παραρτημάτων Παράρτημα I: Επεξηγηματικές σημειώσεις για τον πίνακα του παραρτήματος II Παράρτημα II: Πίνακας των επεξεργασιών ή μεταποιήσεων επί μη καταγόμενων υλών που προσδίδουν τον χαρακτήρα του καταγόμενου προϊόντος Παράρτημα III: Υποδείγματα του πιστοποιητικού κυκλοφορίας EUR.1 και της αίτησης για την έκδοση πιστοποιητικού κυκλοφορίας EUR.1 Παράρτημα IV: Κείμενο της δήλωσης τόπου καταγωγής Κοινές δηλώσεις Κοινή δήλωση για τη Δημοκρατία του Αγίου Μαρίνου Κοινή δήλωση για την αναθεώρηση των κανόνων καταγωγής που περιέχονται στο προσάρτημα σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας







ΤΙΤΛΟΣ I

ΓΕΝΙΚΕΣ ΔΙΑΤΑΞΕΙΣ

Άρθρο 1

Ορισμοί

Για τους σκοπούς του παρόντος προσαρτήματος, ισχύουν οι ακόλουθοι ορισμοί:

α) «κατασκευή ή παρασκευή» : κάθε μορφή επεξεργασίας ή μεταποίησης, συμπεριλαμβανομένης της συναρμολόγησης ή ακόμη και ειδικών εργασιών·

β) «ύλη» : κάθε συστατικό, πρώτη ύλη, κατασκευαστικό στοιχείο, μέρος κ.λπ., που χρησιμοποιείται για την κατασκευή του προϊόντος·

γ) «προϊόν» : το προϊόν που έχει κατασκευαστεί, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία·

δ) «εμπορεύματα» : τόσο οι ύλες όσο και τα προϊόντα·

ε) «δασμολογητέα αξία» : η αξία που προσδιορίζεται βάσει της συμφωνίας του 1994 περί της εφαρμογής του άρθρου VII της Γενικής Συμφωνίας Δασμών και Εμπορίου·

στ) «τιμή εκ του εργοστασίου» : η εργοστασιακή τιμή που καταβάλλεται για το προϊόν στον κατασκευαστή, στην επιχείρηση του οποίου διενεργήθηκε η τελευταία επεξεργασία ή μεταποίηση στο μέρος, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν, αφού αφαιρεθούν όλοι οι εσωτερικοί φόροι οι οποίοι επεστράφησαν, ή είναι δυνατόν να επιστραφούν, κατά την εξαγωγή του παραχθέντος προϊόντος·

ζ) «αξία υλών» : η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή και δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τις ύλες στο μέρος εξαγωγής·

η) «αξία καταγόμενων υλών» : η αξία τέτοιων υλών όπως περιγράφεται στο στοιχείο ζ), που εφαρμόζεται κατ' αναλογία·

θ) «προστιθέμενη αξία» : η τιμή εκ του εργοστασίου, αφού αφαιρεθεί η δασμολογητέα αξία εκάστης των ενσωματωθεισών υλών που κατάγονται από το άλλο μέρος στο οποίο εφαρμόζεται σώρευση ή, αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τις ύλες στο μέρος εξαγωγής·

ι) «κεφάλαια» και «κλάσεις» : τα κεφάλαια και οι κλάσεις (τετραψήφιοι κωδικοί) που χρησιμοποιούνται στην ονοματολογία, η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων, που αναφέρεται στο παρόν προσάρτημα ως «Εναρμονισμένο Σύστημα» ή «ΕΣ»·

ια) «υπαγόμενος» : ο όρος αναφέρεται στην κατάταξη προϊόντος ή ύλης σε μια συγκεκριμένη κλάση·

ιβ) «αποστολή» : τα προϊόντα που είτε αποστέλλονται ταυτόχρονα από κάποιον εξαγωγέα σε κάποιον παραλήπτη ή καλύπτονται από ένα μόνο έγγραφο μεταφοράς, το οποίο καλύπτει τη μεταφορά τους από τον εξαγωγέα στον παραλήπτη ή, όταν δεν υπάρχει τέτοιο έγγραφο, από ένα μόνο τιμολόγιο·

ιγ) «εδάφη» : τα εδάφη, περιλαμβανομένων των χωρικών υδάτων·

ιδ) «μέρος» : ένα, περισσότερα ή όλα τα κράτη μέλη της Ευρωπαϊκής Ένωσης, η Ευρωπαϊκή Ένωση ή η Ανδόρα·

ιε) «τελωνειακές αρχές» : όσον αφορά την Ευρωπαϊκή Ένωση, κάθε τελωνειακή αρχή των κρατών μελών της Ευρωπαϊκής Ένωσης.







ΤΙΤΛΟΣ II

ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»

Άρθρο 2

Γενικοί όροι

Για την εφαρμογή του άρθρου 11 παράγραφος 1 της συμφωνίας, τα ακόλουθα προϊόντα θεωρούνται προϊόντα καταγωγής ενός μέρους:

α) τα προϊόντα που παράγονται εξ ολοκλήρου σε ένα μέρος κατά την έννοια του άρθρου 4·

β) τα προϊόντα που παράγονται σε ένα μέρος και περιέχουν ύλες που δεν έχουν παραχθεί εξ ολοκλήρου σ' αυτό, υπό την προϋπόθεση ότι οι ύλες αυτές έχουν υποστεί, στο εν λόγω μέρος, επαρκή επεξεργασία ή μεταποίηση κατά την έννοια του άρθρου 5.

Άρθρο 3

Διμερής σώρευση καταγωγής

Παρά τις διατάξεις του άρθρου 2, οι ύλες καταγωγής ενός από τα μέρη θεωρούνται ως ύλες καταγωγής του άλλου μέρους όταν ενσωματώνονται σε προϊόν που παράγεται σ' αυτό. Τα προϊόντα αυτά δεν απαιτείται να έχουν υποστεί επαρκή επεξεργασία ή μεταποίηση, υπό την προϋπόθεση ότι η επεξεργασία ή μεταποίηση που διεξήχθη υπερβαίνει τις εργασίες που αναφέρονται στο άρθρο 6.

Άρθρο 4

Εξ ολοκλήρου παραγόμενα προϊόντα

1. Θεωρούνται εξ ολοκλήρου παραγόμενα προϊόντα σε ένα μέρος:

α) τα ορυκτά προϊόντα τα εξορυσσόμενα από το έδαφός του ή από τον θαλάσσιο ή ωκεάνιο πυθμένα του·

β) τα φυτικά προϊόντα τα συγκομιζόμενα σ' αυτό·

γ) τα ζώντα ζώα τα γεννώμενα και εκτρεφόμενα σ' αυτό·

δ) τα προϊόντα τα προερχόμενα από ζώντα ζώα, τα οποία εκτρέφονται σ' αυτό·

ε) τα προϊόντα της θήρας ή αλιείας που ασκείται σ' αυτό·

στ) τα προϊόντα της θαλάσσιας αλιείας και άλλα προϊόντα, που λαμβάνονται από τη θάλασσα εκτός των χωρικών υδάτων του μέρους εξαγωγής με τα πλοία του·

ζ) τα προϊόντα τα παραγόμενα επί των πλοίων-εργοστασίων του αποκλειστικά από προϊόντα που αναφέρονται στο στοιχείο στ)·

η) τα μεταχειρισμένα είδη που συγκεντρώνονται σ' αυτό και τα οποία μπορούν να χρησιμοποιηθούν μόνο για την ανάκτηση πρώτων υλών·

θ) τα απόβλητα και απορρίμματα που προέρχονται από μεταποιητικές εργασίες οι οποίες πραγματοποιούνται σ' αυτό·

ι) τα προϊόντα που εξορύσσονται από τον πυθμένα ή το υπέδαφος των θαλασσών που βρίσκονται εκτός των χωρικών υδάτων του, υπό την προϋπόθεση ότι το οικείο μέρος έχει αποκλειστικά δικαιώματα εκμετάλλευσης του πυθμένα ή του υπεδάφους·

ια) τα εμπορεύματα τα παραγόμενα σ' αυτό αποκλειστικά από προϊόντα που αναφέρονται στα στοιχεία α) έως ι).

2. Οι όροι «πλοία του» και «πλοίων-εργοστασίων του» στην παράγραφο 1 στοιχεία στ) και ζ) αφορούν μόνο τα πλοία και τα πλοία-εργοστάσια τα οποία:

α) είναι νηολογημένα ή εγγεγραμμένα σε κράτος μέλος της Ευρωπαϊκής Ένωσης ή στην Ανδόρα·

β) φέρουν τη σημαία κράτους μέλους της Ευρωπαϊκής Ένωσης ή της Ανδόρας·

γ) ανήκουν, κατά ποσοστό 50 % τουλάχιστον, σε υπηκόους των κρατών μελών της Ευρωπαϊκής Ένωσης ή της Ανδόρας, ή σε εταιρεία που έχει την έδρα της σε κράτος μέλος της Ευρωπαϊκής Ένωσης ή στην Ανδόρα, της οποίας ο διαχειριστής ή οι διαχειριστές, ο πρόεδρος του διοικητικού ή του εποπτικού συμβουλίου και η πλειονότητα των μελών των εν λόγω συμβουλίων είναι υπήκοοι των κρατών μελών της Ευρωπαϊκής Ένωσης ή της Ανδόρας και της οποίας, επιπλέον, σε περίπτωση προσωπικών εταιρειών ή εταιρειών περιορισμένης ευθύνης, το ήμισυ τουλάχιστον του κεφαλαίου ανήκει σε κράτη μέλη της Ευρωπαϊκής Ένωσης ή στην Ανδόρα ή σε δημόσιους οργανισμούς ή σε υπηκόους των εν λόγω μερών·

δ) των οποίων ο κυβερνήτης και οι αξιωματικοί είναι υπήκοοι των κρατών μελών της Ευρωπαϊκής Ένωσης ή της Ανδόρας και

ε) το πλήρωμα των οποίων αποτελείται, σε αναλογία 75 % τουλάχιστον, από υπηκόους κράτους μέλους της Ευρωπαϊκής Ένωσης ή της Ανδόρας.

Άρθρο 5

Επαρκώς επεξεργασμένα ή μεταποιημένα προϊόντα

1. Για τους σκοπούς του άρθρου 2, προϊόντα που δεν έχουν παραχθεί εξ ολοκλήρου θεωρείται ότι υπέστησαν επαρκή επεξεργασία ή μεταποίηση, όταν πληρούνται οι όροι του πίνακα που περιλαμβάνεται στο παράρτημα II του παρόντος προσαρτήματος.

Οι εν λόγω όροι αναφέρουν την επεξεργασία ή τη μεταποίηση που πρέπει να υποστούν οι μη καταγόμενες ύλες οι οποίες χρησιμοποιούνται για την κατασκευή των προϊόντων αυτών και εφαρμόζονται μόνο σε σχέση με τις ύλες αυτές. Συνεπώς, αν ένα προϊόν, που έχει αποκτήσει τον χαρακτήρα καταγωγής πληρώντας τους όρους που καθορίζονται στον πίνακα για το προϊόν αυτό, χρησιμοποιείται για την κατασκευή ενός άλλου προϊόντος, οι όροι που ισχύουν για το προϊόν στο οποίο τούτο ενσωματώνεται δεν ισχύουν και ως προς αυτό, και δεν λαμβάνονται υπόψη οι μη καταγόμενες ύλες που χρησιμοποιήθηκαν, ενδεχομένως, για την κατασκευή του.

2. Παρά τις διατάξεις της παραγράφου 1, οι μη καταγόμενες ύλες οι οποίες, σύμφωνα με τους όρους που καθορίζονται στον πίνακα του παραρτήματος II του παρόντος προσαρτήματος, δεν πρέπει να χρησιμοποιούνται για την κατασκευή του εν λόγω προϊόντος μπορούν, ωστόσο, να χρησιμοποιηθούν υπό την προϋπόθεση ότι:

α) η συνολική τους αξία δεν υπερβαίνει το 10 % της τιμής εκ του εργοστασίου του προϊόντος·

β) με την εφαρμογή της παρούσας παραγράφου δεν σημειώνεται υπέρβαση των ποσοστών που περιέχονται στον πίνακα για τη μέγιστη αξία των μη καταγόμενων υλών.

3. Οι παράγραφοι 1 και 2 εφαρμόζονται με την επιφύλαξη των διατάξεων του άρθρου 6.

Άρθρο 6

Ανεπαρκής επεξεργασία ή μεταποίηση

1. Με την επιφύλαξη της παραγράφου 2, οι ακόλουθες εργασίες θεωρούνται ανεπαρκής επεξεργασία ή μεταποίηση για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι απαιτήσεις του άρθρου 5:

α) οι εργασίες που αποσκοπούν στη διατήρηση των προϊόντων σε καλή κατάσταση κατά τη μεταφορά και αποθήκευσή τους·

β) οι διαιρέσεις και συνενώσεις δεμάτων·

γ) το πλύσιμο, το καθάρισμα· η αφαίρεση σκόνης, οξειδίων, ελαίων, χρωμάτων ή άλλων επικαλύψεων·

δ) το σιδέρωμα ή πρεσσάρισμα κλωστοϋφαντουργικών ειδών·

ε) οι απλές εργασίες βαφής και στίλβωσης·

στ) η αποφλοίωση, η μερική ή ολική λεύκανση ρυζιού, η στίλβωση και το γυάλισμα δημητριακών και ρυζιού·

ζ) οι εργασίες για τον χρωματισμό ζάχαρης ή την κατασκευή κύβων ζάχαρης·

η) η αφαίρεση του φλοιού, των πυρήνων ή του κελύφους φρούτων, καρπών και λαχανικών·

θ) το ακόνισμα, η απλή λείανση ή ο απλός τεμαχισμός·

ι) το κοσκίνισμα, η διαλογή, η ταξινόμηση, η κατάταξη, η διαβάθμιση, ο συνδυασμός (συμπεριλαμβανομένης της σύνθεσης συνδυασμού ειδών)·

ια) η απλή τοποθέτηση σε φιάλες, κονσέρβες, φιαλίδια, σάκους, θήκες, κουτιά ή η στερέωση σε σανίδες ή πλάκες ή κάθε άλλη απλή εργασία συσκευασίας·

ιβ) η επίθεση ή εκτύπωση σημάτων, ετικετών, λογοτύπων και άλλων παρόμοιων διακριτικών σημείων στα προϊόντα ή στη συσκευασία τους·

ιγ) η απλή ανάμειξη προϊόντων, έστω και διαφορετικού είδους·

ιδ) η ανάμειξη της ζάχαρης με οποιαδήποτε άλλη ύλη·

ιε) η απλή συνένωση τμημάτων ειδών για την κατασκευή πλήρους είδους ή η αποσυναρμολόγηση προϊόντων στα συστατικά τους μέρη·

ιστ) ο συνδυασμός δύο ή περισσοτέρων από τις εργασίες που αναφέρονται στα στοιχεία α) έως ιε)·

ιζ) η σφαγή ζώων.

2. Όλες οι εργασίες που διενεργούνται σε ένα μέρος σε συγκεκριμένο προϊόν εξετάζονται από κοινού όταν πρόκειται να οριστεί αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ανεπαρκής κατά την έννοια της παραγράφου 1.

Άρθρο 7

Μονάδα χαρακτηρισμού

1. Η μονάδα χαρακτηρισμού για την εφαρμογή των διατάξεων του παρόντος προσαρτήματος συνίσταται σε ένα συγκεκριμένο προϊόν, το οποίο θεωρείται ως η μονάδα βάσης για τον προσδιορισμό της κατάταξης σύμφωνα με την ονοματολογία του Εναρμονισμένου Συστήματος.

Συνεπώς:

α) όταν ένα προϊόν αποτελούμενο από ομάδα ή από σύνολο συναρμολογηθέντων ειδών κατατάσσεται, σύμφωνα με το Εναρμονισμένο Σύστημα, σε μία μόνον κλάση, το όλον αποτελεί τη μονάδα χαρακτηρισμού·

β) όταν μια αποστολή αποτελείται από ορισμένα πανομοιότυπα προϊόντα που κατατάσσονται στην ίδια κλάση του Εναρμονισμένου Συστήματος, κάθε προϊόν πρέπει να λαμβάνεται υπόψη χωριστά κατά την εφαρμογή των διατάξεων του παρόντος προσαρτήματος.

2. Όταν, κατ' εφαρμογή του γενικού κανόνα 5 του Εναρμονισμένου Συστήματος, η συσκευασία κατατάσσεται με το προϊόν που περιέχει, τότε πρέπει να θεωρούνται ότι αποτελούν σύνολο, για τον προσδιορισμό της καταγωγής.

Άρθρο 8

Συνδυασμοί εμπορευμάτων

Κατά την έννοια του γενικού κανόνα 3 του Εναρμονισμένου Συστήματος, οι συνδυασμοί εμπορευμάτων θεωρούνται ως καταγόμενα προϊόντα όταν όλα τα συστατικά μέρη τους είναι καταγόμενα. Ωστόσο, συνδυασμός εμπορευμάτων αποτελούμενος από προϊόντα καταγόμενα και μη θεωρείται στο σύνολό του καταγόμενος, υπό τον όρο ότι η αξία των μη καταγόμενων προϊόντων δεν υπερβαίνει το 15 % της τιμής εκ του εργοστασίου του συνδυασμού.

Άρθρο 9

Ουδέτερα στοιχεία

Για να προσδιοριστεί αν ένα προϊόν είναι προϊόν καταγωγής, δεν είναι αναγκαίο να καθορίζεται η καταγωγή των κατωτέρω στοιχείων που χρησιμοποιούνται, ενδεχομένως, για την παραγωγή του:

α) της ενέργειας και των καυσίμων·

β) των εγκαταστάσεων και του εξοπλισμού·

γ) των μηχανημάτων και εργαλείων·

δ) των προϊόντων που δεν υπεισέρχονται και δεν πρόκειται να υπεισέλθουν στην τελική σύνθεση του προϊόντος.







ΤΙΤΛΟΣ III

ΕΔΑΦΙΚΕΣ ΑΠΑΙΤΗΣΕΙΣ

Άρθρο 10

Αρχή της εδαφικότητας

1. Με την επιφύλαξη του άρθρου 3 και της παραγράφου 3 του παρόντος άρθρου, οι όροι του τίτλου II σχετικά με την απόκτηση του χαρακτήρα καταγωγής πρέπει να πληρούνται ανελλιπώς από τα μέρη.

2. Εάν καταγόμενα εμπορεύματα, που έχουν εξαχθεί από ένα μέρος προς άλλη χώρα, επανεισαχθούν, πρέπει να θεωρούνται, με την επιφύλαξη του άρθρου 3, ως μη καταγόμενα, εκτός αν μπορεί να αποδειχθεί κατά τρόπο ικανοποιητικό για τις τελωνειακές αρχές ότι:

α) τα επανεισαγόμενα εμπορεύματα είναι τα ίδια με τα εμπορεύματα που εξήχθησαν· και

β) τα επανεισαγόμενα εμπορεύματα δεν έχουν υποστεί καμία εργασία πέραν εκείνων που είναι αναγκαίες για τη διατήρησή τους σε καλή κατάσταση, ενόσω βρίσκονταν στην εν λόγω χώρα ή κατά την εξαγωγή τους.

3. Η απόκτηση του χαρακτήρα καταγωγής σύμφωνα με τους όρους του τίτλου II δεν επηρεάζεται από ενδεχόμενη επεξεργασία ή μεταποίηση που πραγματοποιήθηκε εκτός του μέρους επί υλών, οι οποίες είχαν εξαχθεί από το μέρος και στη συνέχεια επανεισήχθησαν, υπό την προϋπόθεση:

α) ότι οι εξαχθείσεςύλες είχαν παραχθεί εξ ολοκλήρου στο μέρος ή είχαν υποστεί σ' αυτό, πριν από την εξαγωγή τους, επεξεργασία ή μεταποίηση πέραν των εργασιών που αναφέρονται στο άρθρο 6· και

β) ότι μπορεί να αποδειχθεί κατά τρόπο ικανοποιητικό για τις τελωνειακές αρχές ότι: i) τα επανεισαγόμενα εμπορεύματα προέκυψαν από την επεξεργασία ή τη μεταποίηση των υλών που εξήχθησαν· και ii) η συνολική προστιθέμενη αξία που αποκτήθηκε εκτός του μέρους με την εφαρμογή των διατάξεων του παρόντος άρθρου δεν υπερβαίνει το 10 % της τιμής εκ του εργοστασίου του τελικού προϊόντος, στο οποίο ζητείται να αποδοθεί ο χαρακτήρας καταγωγής.

4. Για την εφαρμογή της παραγράφου 3, οι όροι που αναφέρονται στον τίτλο II και αφορούν την απόκτηση του χαρακτήρα καταγωγής, δεν ισχύουν όσον αφορά τις επεξεργασίες ή μεταποιήσεις που πραγματοποιούνται εκτός του μέρους. Ωστόσο, όταν για τη διαπίστωση του χαρακτήρα καταγωγής του τελικού προϊόντος, εφαρμόζεται κανόνας που παρατίθεται στον πίνακα του παραρτήματος II του παρόντος προσαρτήματος και καθορίζει τη μέγιστη αξία όλων των μη καταγόμενων υλών, η συνολική αξία των μη καταγόμενων υλών που ενσωματώνονται στο έδαφος του οικείου μέρους, μαζί με τη συνολική προστιθέμενη αξία που αποκτήθηκε εκτός του μέρους κατ' εφαρμογή των διατάξεων του παρόντος άρθρου, δεν πρέπει να υπερβαίνει το προβλεπόμενο ποσοστό.

5. Για την εφαρμογή των διατάξεων των παραγράφων 3 και 4, ως «συνολική προστιθέμενη αξία» νοείται το σύνολο του κόστους που προκύπτει εκτός του μέρους, συμπεριλαμβανομένης της αξίας των υλών που ενσωματώνονται εκεί.

6. Οι διατάξεις των παραγράφων 3 και 4 δεν εφαρμόζονται όσον αφορά τα προϊόντα που δεν πληρούν τους όρους που προβλέπονται στον πίνακα του παραρτήματος II του παρόντος προσαρτήματος και τα οποία μπορεί να θεωρηθεί ότι έχουν υποστεί επαρκή επεξεργασία ή μεταποίηση μόνον κατ' εφαρμογή των γενικών αξιών του άρθρου 5 παράγραφος 2.

7. Οι επεξεργασίες ή μεταποιήσεις που καλύπτονται από τις διατάξεις του παρόντος άρθρου και πραγματοποιούνται εκτός του μέρους, πραγματοποιούνται υπό τους όρους του καθεστώτος τελειοποίησης προς επανεισαγωγή ή παρόμοιων καθεστώτων.

Άρθρο 11

Απευθείας μεταφορά

1. Η προτιμησιακή μεταχείριση που προβλέπεται από την παρούσα συμφωνία εφαρμόζεται μόνο στα προϊόντα που πληρούν τις απαιτήσεις του παρόντος προσαρτήματος και μεταφέρονται απευθείας μεταξύ των μερών. Ωστόσο, προϊόντα που αποτελούν μία και μόνον αποστολή μπορούν να μεταφερθούν μέσω άλλων εδαφών με, ενδεχομένως, μεταφόρτωση ή προσωρινή αποθήκευση σ' αυτό το έδαφος, υπό τον όρο ότι τα προϊόντα παραμένουν υπό την επιτήρηση των τελωνειακών αρχών της χώρας διαμετακόμισης ή αποθήκευσης και ότι δεν υφίστανται εκεί άλλες εργασίες εκτός από την εκφόρτωση, την επαναφόρτωση ή οποιαδήποτε άλλη εργασία που αποβλέπει στη διατήρησή τους σε καλή κατάσταση.

2. Για να αποδειχθεί ότι πληρούνται οι όροι που αναφέρονται στην παράγραφο 1, προσκομίζεται στις τελωνειακές αρχές του μέρους εισαγωγής:

α) ενιαίο έγγραφο μεταφοράς που καλύπτει τη διέλευση από το μέρος εξαγωγής μέσω της χώρας διαμετακόμισης· ή

β) βεβαίωση που χορηγείται από τις τελωνειακές αρχές της χώρας διαμετακόμισης και η οποία: i) παρέχει ακριβή περιγραφή των προϊόντων· ii) αναφέρει τις ημερομηνίες εκφόρτωσης και επαναφόρτωσης των προϊόντων και, εφόσον συντρέχει περίπτωση, τα ονόματα των πλοίων ή των άλλων μεταφορικών μέσων που χρησιμοποιήθηκαν· και iii) πιστοποιεί τις συνθήκες υπό τις οποίες τα προϊόντα παρέμειναν στη χώρα διαμετακόμισης·

γ) ή, ελλείψει αυτών, οποιοδήποτε αποδεικτικό έγγραφο.

Άρθρο 12

Εκθέσεις

1. Προϊόντα καταγωγής ή καταγόμενα προϊόντα που αποστέλλονται για να συμμετάσχουν σε έκθεση σε χώρα άλλη από ένα από τα μέρη και πωλούνται μετά την έκθεση για να εισαχθούν σε ένα από τα μέρη εμπίπτουν, κατά την εισαγωγή, στις διατάξεις της παρούσας συμφωνίας, υπό τον όρο ότι αποδεικνύεται στις τελωνειακές αρχές κατά ικανοποιητικό τρόπο ότι:

α) κάποιος εξαγωγέας απέστειλε τα εν λόγω προϊόντα από ένα από τα μέρη στη χώρα στην οποία πραγματοποιήθηκε η έκθεση και τα εξέθεσε εκεί·

β) ο εν λόγω εξαγωγέας πώλησε ή διέθεσε τα εν λόγω προϊόντα σε παραλήπτη σε ένα από τα μέρη·

γ) τα προϊόντα απεστάλησαν, κατά τη διάρκεια της έκθεσης ή αμέσως μετά, στην κατάσταση στην οποία είχαν αποσταλεί στην έκθεση· και

δ) τα προϊόντα, από τη στιγμή που απεστάλησαν στην έκθεση, δεν χρησιμοποιήθηκαν για σκοπούς άλλους εκτός από την επίδειξή τους στη συγκεκριμένη έκθεση.

2. Πιστοποιητικό καταγωγής πρέπει να εκδίδεται ή να συντάσσεται σύμφωνα με τις διατάξεις του τίτλου V και να υποβάλλεται στις τελωνειακές αρχές του μέρους εισαγωγής κατά τον συνήθη τρόπο. Στο πιστοποιητικό αναγράφεται το όνομα και η διεύθυνση της έκθεσης. Είναι δυνατόν να ζητηθούν, όπου κρίνεται αναγκαίο, συμπληρωματικές έγγραφες αποδείξεις σχετικά με τις συνθήκες υπό τις οποίες εκτέθησαν τα προϊόντα.

3. Η παράγραφος 1 ισχύει για κάθε έκθεση εμπορικού, βιομηχανικού, γεωργικού ή βιοτεχνικού χαρακτήρα, εμποροπανήγυρη ή παρόμοια δημόσια εκδήλωση που δεν διοργανώνεται για ιδιωτικούς σκοπούς σε καταστήματα ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα παραμένουν υπό τελωνειακό έλεγχο.







ΤΙΤΛΟΣ IV

ΕΠΙΣΤΡΟΦΗ ΔΑΣΜΩΝ Ή ΑΠΑΛΛΑΓΗ ΑΠΟ ΔΑΣΜΟΥΣ

Άρθρο 13

Απαγόρευση επιστροφής δασμών ή απαλλαγής από δασμούς

1. Οι μη καταγόμενες ύλες που χρησιμοποιούνται για την κατασκευή προϊόντων καταγωγής ενός από τα μέρη για τις οποίες εκδίδεται ή συντάσσεται πιστοποιητικό καταγωγής σύμφωνα με τις διατάξεις του τίτλου V δεν αποτελούν, στα μέρη, αντικείμενο επιστροφής δασμών ή απαλλαγής από δασμούς οποιουδήποτε είδους.

2. Η απαγόρευση της παραγράφου 1 εφαρμόζεται σε κάθε ρύθμιση για επιστροφή, διαγραφή ή μη καταβολή, πλήρη ή μερική, δασμών ή επιβαρύνσεων ισοδυνάμου αποτελέσματος, που επιβάλλονται στην επικράτεια ενός από τα μέρη, σε ύλες που χρησιμοποιήθηκαν για την κατασκευή, σε περίπτωση που αυτή η επιστροφή, η διαγραφή ή η μη καταβολή εφαρμόζεται ρητά ή στην πράξη, όταν τα προϊόντα που παράγονται από τις εν λόγω ύλες εξάγονται και όχι όταν προορίζονται για την εθνική κατανάλωση.

3. Ο εξαγωγέας προϊόντων που καλύπτονται από πιστοποιητικό καταγωγής πρέπει να είναι έτοιμος να υποβάλει ανά πάσα στιγμή, αν ζητηθεί από τις τελωνειακές αρχές, όλα τα κατάλληλα έγγραφα που αποδεικνύουν ότι δεν έχει επιτραπεί επιστροφή, όσον αφορά τις μη καταγόμενες ύλες που χρησιμοποιήθηκαν για την κατασκευή των σχετικών προϊόντων, και ότι όλοι οι δασμοί ή επιβαρύνσεις ισοδυνάμου αποτελέσματος που αντιστοιχούν σ' αυτές τις ύλες έχουν πράγματι καταβληθεί.

4. Οι διατάξεις των παραγράφων 1, 2 και 3 εφαρμόζονται επίσης για τη συσκευασία κατά την έννοια του άρθρου 7 παράγραφος 2 και τους συνδυασμούς εμπορευμάτων κατά την έννοια του άρθρου 8, όταν αυτά δεν αποτελούν είδη καταγωγής.

5. Οι διατάξεις των παραγράφων 1 έως 4 εφαρμόζονται μόνο για τις ύλες που καλύπτονται από το παρόν προσάρτημα.







ΤΙΤΛΟΣ V

ΠΙΣΤΟΠΟΙΗΤΙΚΟ ΚΑΤΑΓΩΓΗΣ

Άρθρο 14

Γενικοί όροι

1. Τα προϊόντα καταγωγής ενός από τα μέρη υπάγονται, κατά την εισαγωγή τους στην επικράτεια του άλλου μέρους, στις διατάξεις της παρούσας συμφωνίας, εφόσον προσκομισθεί ένα από τα ακόλουθα πιστοποιητικά καταγωγής:

α) πιστοποιητικό κυκλοφορίας EUR.1, υπόδειγμα του οποίου παρατίθεται στο παράρτημα III του παρόντος προσαρτήματος·

β) στις περιπτώσεις που ορίζονται στο άρθρο 20 παράγραφος 1, δήλωση («δήλωση τόπου καταγωγής»), που αναγράφει ο εξαγωγέας στο τιμολόγιο, στο δελτίο παράδοσης ή σε κάθε άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της ταυτότητάς τους. Το κείμενο της δήλωσης του τόπου καταγωγής περιλαμβάνεται στο παράρτημα IV του παρόντος προσαρτήματος.

2. Κατά παρέκκλιση από την παράγραφο 1, τα προϊόντα καταγωγής, κατά την έννοια του παρόντος προσαρτήματος, εμπίπτουν, στις περιπτώσεις που αναφέρονται στο άρθρο 24, στις διατάξεις της παρούσας συμφωνίας, χωρίς να είναι αναγκαία η υποβολή κανενός από τα πιστοποιητικά καταγωγής της παραγράφου 1 του παρόντος άρθρου.

Άρθρο 15

Διαδικασία έκδοσης πιστοποιητικού κυκλοφορίας EUR.1

1. Το πιστοποιητικό κυκλοφορίας EUR.1 εκδίδεται από τις τελωνειακές αρχές του μέρους εξαγωγής έπειτα από γραπτή αίτηση που υποβάλλεται από τον εξαγωγέα ή, υπ' ευθύνη του εξαγωγέα, από τον εξουσιοδοτημένο αντιπρόσωπό του.

2. Για τον σκοπό αυτό, ο εξαγωγέας ή ο εξουσιοδοτημένος αντιπρόσωπός του συμπληρώνουν το πιστοποιητικό κυκλοφορίας EUR.1 και το έντυπο αίτησης, υποδείγματα των οποίων παρατίθενται στο παράρτημα III του παρόντος προσαρτήματος. Τα εν λόγω έντυπα συμπληρώνονται σε μία από τις γλώσσες στις οποίες έχει συνταχθεί η παρούσα συμφωνία, σύμφωνα με τις διατάξεις του εθνικού δικαίου της χώρας εξαγωγής. Αν τα έντυπα είναι χειρόγραφα, συμπληρώνονται με μελάνι και ευανάγνωστους χαρακτήρες. Η περιγραφή των προϊόντων πρέπει να αναγράφεται στο πλαίσιο που προορίζεται γι' αυτόν τον σκοπό χωρίς να παρεμβάλλονται κενά διάστιχα. Όταν το πλαίσιο δεν συμπληρώνεται πλήρως, σύρεται οριζόντια γραμμή κάτω από την τελευταία γραμμή της περιγραφής και διαγραμμίζεται ο κενός χώρος.

3. Ο εξαγωγέας που ζητά την έκδοση πιστοποιητικού κυκλοφορίας EUR.1 είναι σε θέση να υποβάλει, ανά πάσα στιγμή, αν του ζητηθεί από τις τελωνειακές αρχές του μέρους εξαγωγής στο οποίο εκδίδεται το πιστοποιητικό κυκλοφορίας EUR.1, κάθε κατάλληλο έγγραφο για την απόδειξη του χαρακτήρα καταγωγής των σχετικών προϊόντων καθώς και της τήρησης των λοιπών όρων του παρόντος προσαρτήματος.

4. Με την επιφύλαξη της παραγράφου 5, το πιστοποιητικό κυκλοφορίας EUR.1 εκδίδεται από τις τελωνειακές αρχές κράτους μέλους της Ευρωπαϊκής Ένωσης ή της Ανδόρας, αν τα σχετικά προϊόντα μπορούν να θεωρηθούν προϊόντα καταγόμενα από την Ευρωπαϊκή Ένωση ή την Ανδόρα και πληρούν τις λοιπές απαιτήσεις του παρόντος προσαρτήματος.

5. Οι τελωνειακές αρχές που εκδίδουν τα πιστοποιητικά κυκλοφορίας EUR.1 λαμβάνουν όλα τα αναγκαία μέτρα για την επαλήθευση του χαρακτήρα καταγωγής των προϊόντων και της τήρησης των λοιπών απαιτήσεων του παρόντος προσαρτήματος. Για τον σκοπό αυτό, έχουν το δικαίωμα να ζητήσουν την προσκόμιση κάθε αποδεικτικού στοιχείου και να διενεργήσουν ελέγχους των λογιστικών βιβλίων του εξαγωγέα καθώς και οποιονδήποτε άλλο έλεγχο κρίνουν αναγκαίο. Εξασφαλίζουν επίσης την ορθή συμπλήρωση των εντύπων που αναφέρονται στην παράγραφο 2. Ιδίως, ελέγχουν αν το πλαίσιο που προορίζεται για την περιγραφή των προϊόντων έχει συμπληρωθεί κατά τρόπο που να αποκλείει οποιαδήποτε πιθανότητα δολίων προσθηκών.

6. Η ημερομηνία έκδοσης του πιστοποιητικού κυκλοφορίας EUR.1 αναγράφεται στη θέση 11 του πιστοποιητικού.

7. Το πιστοποιητικό κυκλοφορίας EUR.1 εκδίδεται από τις τελωνειακές αρχές και τίθεται στη διάθεση του εξαγωγέα, μόλις πραγματοποιηθεί ή βεβαιωθεί η πραγματική εξαγωγή.

Άρθρο 16

Εκ των υστέρων έκδοση πιστοποιητικού κυκλοφορίας EUR.1

1. Κατά παρέκκλιση από το άρθρο 15 παράγραφος 7, το πιστοποιητικό κυκλοφορίας EUR.1 μπορεί, σε εξαιρετικές περιπτώσεις, να εκδοθεί μετά την εξαγωγή των προϊόντων τα οποία αφορά, αν:

α) δεν είχε εκδοθεί κατά τη στιγμή της εξαγωγής συνεπεία λαθών, ακουσίων παραλείψεων ή ειδικών περιστάσεων· ή

β) αποδεικνύεται κατά τρόπο ικανοποιητικό στις τελωνειακές αρχές ότι εκδόθηκε πιστοποιητικό κυκλοφορίας EUR.1, το οποίο δεν έγινε δεκτό κατά την εισαγωγή για τεχνικούς λόγους.

2. Για την εφαρμογή της παραγράφου 1, ο εξαγωγέας αναφέρει στην αίτησή του τον τόπο και την ημερομηνία εξαγωγής των προϊόντων τα οποία αφορά το πιστοποιητικό κυκλοφορίας EUR.1, καθώς και τους λόγους για τους οποίους υποβάλλει την αίτηση.

3. Οι τελωνειακές αρχές μπορούν να εκδώσουν εκ των υστέρων πιστοποιητικό κυκλοφορίας EUR.1, μόνον αφού επαληθεύσουν ότι τα στοιχεία που περιέχονται στην αίτηση του εξαγωγέα συμφωνούν με εκείνα του αντίστοιχου φακέλου.

4. Τα πιστοποιητικά κυκλοφορίας EUR.1 που εκδίδονται εκ των υστέρων φέρουν την ακόλουθη φράση στην αγγλική γλώσσα:

«ISSUED RETROSPECTIVELY».

5. Η φράση που αναφέρεται στην παράγραφο 4 εγγράφεται στη θέση 7 του πιστοποιητικού κυκλοφορίας EUR.1.

Άρθρο 17

Έκδοση αντιγράφου του πιστοποιητικού κυκλοφορίας ΕUR.1

1. Σε περίπτωση κλοπής, απώλειας ή καταστροφής ενός πιστοποιητικού κυκλοφορίας EUR.1, ο εξαγωγέας μπορεί να ζητήσει, από τις τελωνειακές αρχές που το εξέδωσαν, αντίγραφο που συμπληρώνεται βάσει των εγγράφων εξαγωγής που έχουν στην κατοχή τους οι τελωνειακές αρχές.

2. Το αντίγραφο που εκδίδεται κατ' αυτόν τον τρόπο φέρει την ακόλουθη ένδειξη στην αγγλική γλώσσα:

«DUPLICATE».

3. Η ένδειξη που αναφέρεται στην παράγραφο 2 εγγράφεται στη θέση 7 του αντιγράφου πιστοποιητικού κυκλοφορίας EUR.1.

4. Το αντίγραφο, που φέρει την ημερομηνία έκδοσης του πρωτότυπου πιστοποιητικού κυκλοφορίας EUR.1, αρχίζει να ισχύει από την εν λόγω ημερομηνία.

Άρθρο 18

Έκδοση πιστοποιητικού κυκλοφορίας EUR.1 βάσει προηγουμένως εκδοθέντος ή συνταχθέντος πιστοποιητικού καταγωγής

Όταν προϊόντα καταγωγής υποβάλλονται σε έλεγχο εκ μέρους τελωνείου στην επικράτεια ενός από τα μέρη, είναι δυνατή η αντικατάσταση του πρωτοτύπου πιστοποιητικού καταγωγής από ένα ή περισσότερα πιστοποιητικά κυκλοφορίας EUR.1 με σκοπό την αποστολή όλων ή ορισμένων από τα εν λόγω προϊόντα αλλού εντός της επικράτειας ενός από τα μέρη. Το πιστοποιητικό ή τα πιστοποιητικά αντικατάστασης EUR.1 εκδίδονται από το τελωνείο στον έλεγχο του οποίου υποβάλλονται τα προϊόντα.

Άρθρο 19

Λογιστικός διαχωρισμός

1. Όταν η διατήρηση χωριστών αποθεμάτων καταγόμενων και μη καταγόμενων, πανομοιότυπων και εναλλασσόμενων υλών, συνεπάγεται υψηλό κόστος ή σημαντικά προβλήματα, οι τελωνειακές αρχές δύνανται, μετά από γραπτή αίτηση των ενδιαφερομένων, να επιτρέπουν την εφαρμογή της μεθόδου του λεγόμενου «λογιστικού διαχωρισμού» («η μέθοδος») για τη διαχείριση αυτών των αποθεμάτων.

2. Η μέθοδος πρέπει να μπορεί να διασφαλίσει ότι, για συγκεκριμένη περίοδο αναφοράς, ο αριθμός των παραγόμενων προϊόντων που θα ήταν δυνατό να θεωρηθούν ως «καταγόμενα» είναι ο ίδιος με αυτόν που θα είχε προκύψει αν είχε υπάρξει φυσικός διαχωρισμός των αποθεμάτων.

3. Οι τελωνειακές αρχές δύνανται να εξαρτούν την παροχή της άδειας της παραγράφου 1 από την πλήρωση των όρων που κρίνονται αναγκαίοι.

4. Η μέθοδος εφαρμόζεται, η δε εφαρμογή της καταγράφεται, βάσει των γενικά αποδεκτών λογιστικών αρχών που ισχύουν στη χώρα κατασκευής του προϊόντος.

5. Ο δικαιούχος της μεθόδου μπορεί να εκδίδει ή να ζητεί την έκδοση πιστοποιητικών καταγωγής, κατά περίπτωση, για την ποσότητα των προϊόντων που δύνανται να θεωρούνται ως καταγόμενα. Κατόπιν αιτήματος των τελωνειακών αρχών, ο δικαιούχος υποβάλλει δήλωση για τον τρόπο διαχείρισης των ποσοτήτων.

6. Οι τελωνειακές αρχές παρακολουθούν τη χρήση της άδειας και δύνανται να την ανακαλούν, εφόσον ο δικαιούχος τη χρησιμοποιεί κατά μη δέοντα τρόπο ή δεν πληροί οποιονδήποτε από τους λοιπούς όρους που παρατίθενται στο παρόν προσάρτημα.

Άρθρο 20

Όροι για τη σύνταξη δήλωσης τόπου καταγωγής

1. Η δήλωση τόπου καταγωγής που αναφέρεται στο άρθρο 14 παράγραφος 1 στοιχείο β) μπορεί να συντάσσεται:

α) από εγκεκριμένο εξαγωγέα κατά την έννοια του άρθρου 21· ή

β) από οποιονδήποτε εξαγωγέα για κάθε αποστολή που αποτελείται από ένα ή περισσότερα δέματα, τα οποία περιέχουν καταγόμενα προϊόντα, των οποίων η συνολική αξία δεν υπερβαίνει τα 6 000 ευρώ.

2. Με την επιφύλαξη της παραγράφου 3, δήλωση τόπου καταγωγής μπορεί να συντάσσεται αν τα συγκεκριμένα προϊόντα είναι δυνατόν να θεωρηθούν προϊόντα καταγωγής Ευρωπαϊκής Ένωσης ή Ανδόρας και πληρούν τις λοιπές απαιτήσεις του παρόντος προσαρτήματος.

3. Ο εξαγωγέας που συντάσσει δήλωση τόπου καταγωγής είναι σε θέση ανά πάσα στιγμή να προσκομίσει, αν του ζητηθεί από τις τελωνειακές αρχές του μέρους εξαγωγής, όλα τα κατάλληλα έγγραφα που αποδεικνύουν τον χαρακτήρα καταγωγής των εν λόγω προϊόντων καθώς και την τήρηση των λοιπών απαιτήσεων του παρόντος προσαρτήματος.

4. Η δήλωση τόπου καταγωγής συμπληρώνεται από τον εξαγωγέα με δακτυλογράφηση, με επίθεση σφραγίδας ή με εκτύπωση στο τιμολόγιο, στο δελτίο αποστολής ή σε άλλο εμπορικό έγγραφο της δήλωσης, της οποίας το κείμενο παρατίθεται στο παράρτημα IV του παρόντος προσαρτήματος, σε μία από τις γλώσσες που αναφέρονται στο εν λόγω παράρτημα και σύμφωνα με τις διατάξεις της εθνικής νομοθεσίας της χώρας εξαγωγής. Αν η δήλωση είναι χειρόγραφη, πρέπει να συντάσσεται με μελάνι και με ευανάγνωστους χαρακτήρες.

5. Οι δηλώσεις τόπου καταγωγής φέρουν σε πρωτότυπο την ιδιόχειρη υπογραφή του εξαγωγέα. Ωστόσο, ένας εγκεκριμένος κατά την έννοια του άρθρου 21 εξαγωγέας δεν απαιτείται να υπογράφει τέτοιες δηλώσεις, υπό την προϋπόθεση της έγγραφης δέσμευσής του προς τις τελωνειακές αρχές του μέρους εξαγωγής ότι αποδέχεται πλήρως την ευθύνη για κάθε δήλωση τόπου καταγωγής στο όνομά του, ως εάν να την είχε υπογράψει ιδιοχείρως.

6. Η δήλωση τόπου καταγωγής μπορεί να συντάσσεται από τον εξαγωγέα κατά την εξαγωγή των προϊόντων τα οποία αφορά ή μετά την εξαγωγή, υπό τον όρο ότι αυτή προσκομίζεται στη χώρα εισαγωγής το αργότερο δύο έτη μετά την εισαγωγή των προϊόντων τα οποία αφορά.

Άρθρο 21

Εγκεκριμένος εξαγωγέας

1. Οι τελωνειακές αρχές του μέρους εξαγωγής μπορούν να επιτρέπουν σε κάθε εξαγωγέα («εγκεκριμένος εξαγωγέας»), ο οποίος πραγματοποιεί συχνά εξαγωγές προϊόντων βάσει του παρόντος προσαρτήματος, να συντάσσει δηλώσεις τόπου καταγωγής ανεξάρτητα από την αξία των σχετικών προϊόντων. Ο εξαγωγέας που ζητά τέτοια άδεια παρέχει κατά τρόπο ικανοποιητικό στις τελωνειακές αρχές όλες τις εγγυήσεις που είναι αναγκαίες για την επαλήθευση του χαρακτήρα καταγωγής των προϊόντων καθώς και της εκπλήρωσης των λοιπών απαιτήσεων του παρόντος προσαρτήματος.

2. Οι τελωνειακές αρχές μπορούν να υπάγουν τη χορήγηση του καθεστώτος εγκεκριμένου εξαγωγέα σε οποιεσδήποτε προϋποθέσεις κρίνουν αναγκαίες.

3. Οι τελωνειακές αρχές χορηγούν στον εγκεκριμένο εξαγωγέα αριθμό άδειας του τελωνείου ο οποίος αναγράφεται στη δήλωση τόπου καταγωγής.

4. Οι τελωνειακές αρχές παρακολουθούν τη χρήση της άδειας από τον εγκεκριμένο εξαγωγέα.

5. Οι τελωνειακές αρχές μπορούν να ανακαλούν την άδεια ανά πάσα στιγμή. Την ανακαλούν όταν ο εγκεκριμένος εξαγωγέας δεν παρέχει πλέον τις εγγυήσεις που αναφέρονται στην παράγραφο 1, δεν πληροί πλέον τους όρους που αναφέρονται στην παράγραφο 2 ή δεν χρησιμοποιεί ορθά την άδεια.

Άρθρο 22

Ισχύς του πιστοποιητικού καταγωγής

1. Το πιστοποιητικό καταγωγής ισχύει για τέσσερις μήνες από την ημερομηνία έκδοσης στο μέρος εξαγωγής και κατατίθεται εντός της προθεσμίας αυτής στις τελωνειακές αρχές του μέρους εισαγωγής.

2. Τα πιστοποιητικά καταγωγής που κατατίθενται στις τελωνειακές αρχές του μέρους εισαγωγής μετά τη λήξη της προθεσμίας υποβολής που προβλέπεται στην παράγραφο 1 είναι δυνατόν να γίνονται δεκτά για την εφαρμογή του προτιμησιακού καθεστώτος, όταν η αδυναμία κατάθεσης των εν λόγω πιστοποιητικών εντός της καθορισμένης προθεσμίας οφείλεται σε εξαιρετικές περιστάσεις.

3. Σε άλλες περιπτώσεις εκπρόθεσμης κατάθεσης, οι τελωνειακές αρχές του μέρους εισαγωγής μπορούν να αποδέχονται τα πιστοποιητικά καταγωγής, όταν τα προϊόντα έχουν προσκομιστεί πριν από την εν λόγω τελική ημερομηνία.

Άρθρο 23

Κατάθεση πιστοποιητικού καταγωγής

Τα πιστοποιητικά καταγωγής υποβάλλονται στις τελωνειακές αρχές του μέρους εισαγωγής σύμφωνα με τις διαδικασίες που ισχύουν στη εν λόγω χώρα. Οι εν λόγω αρχές μπορούν να ζητήσουν μετάφραση του πιστοποιητικού καταγωγής. Έχουν επίσης τη δυνατότητα να ζητούν να συνοδεύεται η διασάφηση εισαγωγής από δήλωση του εισαγωγέα με την οποία να βεβαιώνεται ότι τα προϊόντα πληρούν τους όρους που απαιτούνται για την εφαρμογή της συμφωνίας.

Άρθρο 24

Απαλλαγή από την υποχρέωση προσκόμισης πιστοποιητικού καταγωγής

1. Γίνονται δεκτά ως καταγόμενα προϊόντα, χωρίς να απαιτείται η κατάθεση πιστοποιητικού καταγωγής, τα προϊόντα που αποστέλλονται υπό μορφή μικροδεμάτων μεταξύ ιδιωτών ή που περιέχονται στις προσωπικές αποσκευές ταξιδιωτών, υπό την προϋπόθεση ότι τα προϊόντα αυτά δεν εισάγονται στο πλαίσιο εμπορικών συναλλαγών και δηλώνονται ως πληρούντα τις προϋποθέσεις του παρόντος προσαρτήματος και εφόσον δεν υπάρχει καμία αμφιβολία ως προς την ειλικρίνεια της σχετικής δήλωσης. Στην περίπτωση προϊόντων που αποστέλλονται ταχυδρομικώς, η δήλωση αυτή μπορεί να αναγράφεται στις δηλώσεις CN22/CN23 ή σε φύλλο χαρτιού που προσαρτάται στο εν λόγω έγγραφο.

2. Θεωρούνται ως στερούμενες εμπορικού χαρακτήρα οι εισαγωγές που παρουσιάζουν ευκαιριακό χαρακτήρα και αφορούν μόνο προϊόντα προσωπικής χρήσης των παραληπτών, των ταξιδιωτών ή των οικογενειών τους, εάν είναι προφανές, λόγω της φύσης και της ποσότητας των προϊόντων, ότι δεν έχουν εμπορικό σκοπό.

3. Περαιτέρω, η συνολική αξία των εν λόγω προϊόντων δεν πρέπει να υπερβαίνει τα 500 ευρώ στις περιπτώσεις μικροδεμάτων ή τα 1 200 ευρώ για τα προϊόντα που αποτελούν μέρος των προσωπικών αποσκευών των ταξιδιωτών.

Άρθρο 25

Δικαιολογητικά έγγραφα

Τα έγγραφα που αναφέρονται στο άρθρο 15 παράγραφος 3 και στο άρθρο 20 παράγραφος 3 και τα οποία χρησιμοποιούνται για να αποδείξουν ότι τα προϊόντα που καλύπτονται από πιστοποιητικό κυκλοφορίας EUR.1 ή από δήλωση τόπου καταγωγής μπορούν να θεωρηθούν προϊόντα καταγωγής ενός από τα μέρη και ότι πληρούν τις λοιπές απαιτήσεις του παρόντος προσαρτήματος, είναι δυνατόν να περιλαμβάνουν, μεταξύ άλλων, τα εξής:

α) άμεση απόδειξη των διαδικασιών παραγωγής των σχετικών εμπορευμάτων τις οποίες έχει εφαρμόσει ο εξαγωγέας ή ο προμηθευτής και οι οποίες περιλαμβάνονται π.χ. στα λογιστικά του βιβλία ή στα εσωτερικά λογιστικά του στοιχεία·

β) έγγραφα τα οποία αποδεικνύουν τον χαρακτήρα καταγωγής των υλών που χρησιμοποιήθηκαν και τα οποία εκδόθηκαν ή συντάχθηκαν στην επικράτεια ενός από τα σχετικά μέρη όπου τα εν λόγω έγγραφα χρησιμοποιούνται σύμφωνα με το εθνικό δίκαιο·

γ) έγγραφα που αποδεικνύουν ότι η επεξεργασία ή η μεταποίηση των υλών πραγματοποιήθηκε σε ένα από τα σχετικά μέρη και τα οποία εκδόθηκαν ή συντάχθηκαν σε ένα από τα σχετικά μέρη, όπου τα εν λόγω έγγραφα χρησιμοποιούνται σύμφωνα με το εθνικό δίκαιο·

δ) πιστοποιητικά κυκλοφορίας EUR.1 ή δηλώσεις καταγωγής που αποδεικνύουν τον χαρακτήρα καταγωγής των υλών που χρησιμοποιήθηκαν, τα οποία εκδόθηκαν ή συντάχθηκαν σε ένα από τα σχετικά μέρη σύμφωνα με το παρόν προσάρτημα·

ε) κατάλληλα αποδεικτικά στοιχεία για την επεξεργασία ή τη μεταποίηση που έχει πραγματοποιηθεί εκτός της επικράτειας του σχετικού μέρους, κατ' εφαρμογή του άρθρου 11, τα οποία αποδεικνύουν ότι οι απαιτήσεις του εν λόγω άρθρου έχουν ικανοποιηθεί.

Άρθρο 26

Φύλαξη του πιστοποιητικού καταγωγής και των δικαιολογητικών εγγράφων

1. Ο εξαγωγέας που ζητεί την έκδοση πιστοποιητικού κυκλοφορίας EUR.1 φυλάσσει επί τρία τουλάχιστον έτη τα έγγραφα που αναφέρονται στο άρθρο 15 παράγραφος 3.

2. Ο εξαγωγέας που συντάσσει δήλωση τόπου καταγωγής φυλάσσει επί τρία τουλάχιστον έτη αντίγραφο της εν λόγω δήλωσης τόπου καταγωγής, καθώς και τα έγγραφα που αναφέρονται στο άρθρο 20 παράγραφος 3.

3. Οι τελωνειακές αρχές του μέρους εξαγωγής που εκδίδουν πιστοποιητικό κυκλοφορίας EUR.1 φυλάσσουν επί τρία τουλάχιστον έτη το έντυπο αίτησης που αναφέρεται στο άρθρο 15 παράγραφος 2.

4. Οι τελωνειακές αρχές του μέρους εισαγωγής φυλάσσουν επί τρία τουλάχιστον έτη τα πιστοποιητικά κυκλοφορίας EUR.1 και τις δηλώσεις τόπου καταγωγής που υποβάλλονται σ' αυτές.

Άρθρο 27

Διαφορές και λάθη εκτύπωσης

1. Η διαπίστωση μικροδιαφορών μεταξύ των δηλώσεων που αναγράφονται στο πιστοποιητικό καταγωγής και εκείνων που αναγράφονται στο έγγραφο που υποβάλλεται στο τελωνείο για τη διεκπεραίωση των διατυπώσεων εισαγωγής των προϊόντων δεν συνεπάγεται, από μόνη της, την ακυρότητα του πιστοποιητικού καταγωγής, εάν αποδεικνύεται δεόντως ότι το εν λόγω έγγραφο πράγματι αντιστοιχεί στα προσκομισθέντα προϊόντα.

2. Προφανή λάθη εκτύπωσης, όπως τα τυπογραφικά λάθη στο πιστοποιητικό καταγωγής, δεν θα πρέπει να συνεπάγονται την απόρριψη του εν λόγω εγγράφου, αν τα σφάλματα αυτά δεν είναι τέτοια που να δημιουργούν αμφιβολίες ως προς την ορθότητα των δηλώσεων του εν λόγω εγγράφου.

Άρθρο 28

Ποσά εκφρασμένα σε ευρώ

1. Για την εφαρμογή των διατάξεων του άρθρου 20 παράγραφος 1 στοιχείο β) και του άρθρου 24 παράγραφος 3 σε περιπτώσεις όπου τα προϊόντα τιμολογούνται σε νόμισμα διαφορετικό από το ευρώ, καθένα από τα μέρη καθορίζει ετησίως ποσά σε εθνικά νομίσματα των οικείων χωρών που ισοδυναμούν με τα ποσά σε ευρώ.

2. Μια αποστολή επωφελείται από τις διατάξεις του άρθρου 20 παράγραφος 1 στοιχείο β) ή του άρθρου 24 παράγραφος 3, με αναφορά στο νόμισμα στο οποίο εκδίδεται το τιμολόγιο, σύμφωνα με το ποσό που έχει καθορίσει η σχετική χώρα.

3. Τα ποσά που εκφράζονται στο εθνικό νόμισμα μιας συγκεκριμένης χώρας ισούνται με το ισόποσο, στο εθνικό νόμισμα αυτής της χώρας, των ποσών που εκφράζονται σε ευρώ την πρώτη εργάσιμη ημέρα του Οκτωβρίου. Τα ποσά ανακοινώνονται στην Ευρωπαϊκή Επιτροπή έως τις 15 Οκτωβρίου και ισχύουν από την 1η Ιανουαρίου του επόμενου έτους. Η Ευρωπαϊκή Επιτροπή κοινοποιεί σε όλες τις ενδιαφερόμενες χώρες τα σχετικά ποσά.

4. Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5 %. Κάθε χώρα μπορεί να διατηρεί αμετάβλητο το ισόποσο ποσού εκφρασμένου σε ευρώ στο εθνικό της νόμισμα, εφόσον, κατά τη στιγμή της ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού πριν από τη στρογγυλοποίηση οδηγεί σε αύξηση μικρότερη από 15 % του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, αν η μετατροπή οδηγεί σε μείωση της ισοδύναμης αξίας.

5. Τα ποσά που εκφράζονται σε ευρώ επανεξετάζονται από τη μεικτή επιτροπή κατόπιν αιτήματος οποιουδήποτε μέρους. Κατά τη διενέργεια της εν λόγω επανεξέτασης, η μεικτή επιτροπή εξετάζει αν είναι ευκταία η διατήρηση των συνεπειών των σχετικών ορίων με πραγματικούς όρους. Για τον σκοπό αυτό, μπορεί να αποφασίσει να τροποποιήσει τα ποσά που εκφράζονται σε ευρώ.







ΤΙΤΛΟΣ VI

ΜΕΘΟΔΟΙ ΔΙΟΙΚΗΤΙΚΗΣ ΣΥΝΕΡΓΑΣΙΑΣ

Άρθρο 29

Διοικητική συνεργασία

1. Οι τελωνειακές αρχές των μερών διαβιβάζουν η μία στην άλλη, μέσω της Ευρωπαϊκής Επιτροπής, τα υποδείγματα των αποτυπωμάτων των σφραγίδων που χρησιμοποιούν οι τελωνειακές υπηρεσίες τους για την έκδοση των πιστοποιητικών κυκλοφορίας EUR.1 και τις διευθύνσεις των τελωνειακών αρχών που είναι αρμόδιες για τον έλεγχο των εν λόγω πιστοποιητικών και των δηλώσεων τόπου καταγωγής.

2. Για να διασφαλιστεί η ορθή εφαρμογή του παρόντος προσαρτήματος, τα μέρη παρέχουν αμοιβαία συνδρομή, μέσω των αρμόδιων τελωνειακών αρχών, για τον έλεγχο της γνησιότητας των πιστοποιητικών κυκλοφορίας EUR.1, των δηλώσεων καταγωγής και της ακρίβειας των πληροφοριών που περιέχονται στα εν λόγω έγγραφα.

Άρθρο 30

Έλεγχος των πιστοποιητικών καταγωγής

1. Ο μεταγενέστερος έλεγχος των πιστοποιητικών καταγωγής πραγματοποιείται δειγματοληπτικά ή κάθε φορά που οι τελωνειακές αρχές του μέρους εισαγωγής έχουν εύλογες αμφιβολίες ως προς τη γνησιότητα των εγγράφων αυτών, ως προς τον χαρακτήρα καταγωγής των σχετικών προϊόντων ή την τήρηση των λοιπών απαιτήσεων του παρόντος προσαρτήματος.

2. Για την εφαρμογή των διατάξεων της παραγράφου 1, οι τελωνειακές αρχές του μέρους εισαγωγής επιστρέφουν το πιστοποιητικό κυκλοφορίας EUR.1 και το τιμολόγιο, αν έχει υποβληθεί, τη δήλωση τόπου καταγωγής ή αντίγραφο των εν λόγω εγγράφων στις τελωνειακές αρχές του μέρους εξαγωγής, αναφέροντας, κατά περίπτωση, τους λόγους του αιτήματος ελέγχου. Προς επίρρωση του αιτήματος μεταγενέστερου ελέγχου, παρέχονται όλα τα έγγραφα και όλες οι πληροφορίες που έχουν συγκεντρωθεί και που υποδεικνύουν ότι οι πληροφορίες που αναγράφονται στο πιστοποιητικό καταγωγής είναι ανακριβείς.

3. Ο έλεγχος διενεργείται από τις τελωνειακές αρχές του μέρους εξαγωγής. Για τον σκοπό αυτό, αυτές έχουν το δικαίωμα να ζητήσουν την προσκόμιση κάθε αποδεικτικού στοιχείου και να διενεργήσουν ελέγχους των λογιστικών βιβλίων του εξαγωγέα καθώς και οποιονδήποτε άλλο έλεγχο κρίνουν αναγκαίο.

4. Αν οι τελωνειακές αρχές του μέρους εισαγωγής αποφασίσουν να αναστείλουν την προτιμησιακή μεταχείριση για τα συγκεκριμένα προϊόντα, εν αναμονή των αποτελεσμάτων του ελέγχου, επιτρέπουν στον εισαγωγέα να παραλάβει τα προϊόντα, με την επιφύλαξη λήψης κάθε προληπτικού μέτρου που κρίνεται αναγκαίο.

5. Οι τελωνειακές αρχές που ζητούν τη διενέργεια του ελέγχου ενημερώνονται για τα αποτελέσματα του ελέγχου αυτού το ταχύτερο δυνατόν. Στα εν λόγω αποτελέσματα αναφέρεται σαφώς αν τα έγγραφα είναι γνήσια και αν τα σχετικά προϊόντα είναι δυνατόν να θεωρηθούν προϊόντα καταγωγής ενός από τα μέρη και αν πληρούν τους λοιπούς όρους του παρόντος προσαρτήματος.

6. Εάν, σε περίπτωση εύλογων αμφιβολιών, δεν δοθεί απάντηση εντός δέκα μηνών από την ημερομηνία υποβολής του αιτήματος ελέγχου ή εάν η απάντηση δεν περιλαμβάνει επαρκείς πληροφορίες για τη διαπίστωση της γνησιότητας του εν λόγω εγγράφου ή της πραγματικής καταγωγής των προϊόντων, οι αιτούσες τελωνειακές αρχές αρνούνται, εκτός εκτάκτων περιστάσεων, το ευεργέτημα των προτιμήσεων.

Άρθρο 31

Διευθέτηση διαφορών

Όταν ανακύπτουν διαφορές σε σχέση με τους ελέγχους του άρθρου 30, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργεια του εν λόγω ελέγχου, υποβάλλονται στη μεικτή επιτροπή. Όταν προκύπτουν διαφορές πλην εκείνων που αφορούν τους ελέγχους του άρθρου 30, οι οποίες εγείρουν ζητήματα ως προς την ερμηνεία του παρόντος προσαρτήματος, υποβάλλονται στη μεικτή επιτροπή.

Σε κάθε περίπτωση, οι διαφορές μεταξύ του εισαγωγέα και των τελωνειακών αρχών του μέρους εισαγωγής διευθετούνται βάσει της νομοθεσίας της εν λόγω χώρας.

Άρθρο 32

Κυρώσεις

Επιβάλλονται κυρώσεις σε κάθε πρόσωπο το οποίο συντάσσει αυτοπροσώπως ή δι' αντιπροσώπου έγγραφο το οποίο περιέχει εσφαλμένες πληροφορίες, με σκοπό την επίτευξη προτιμησιακής μεταχείρισης για τα προϊόντα.

Άρθρο 33

Ελεύθερες ζώνες

1. Τα μέρη προβαίνουν σε όλες τις απαραίτητες ενέργειες για να διασφαλίσουν ότι τα προϊόντα που διακινούνται υπό την κάλυψη πιστοποιητικού καταγωγής και παραμένουν κατά τη διάρκεια της μεταφοράς τους σε ελεύθερη ζώνη στο έδαφός τους, δεν αντικαθίστανται από άλλα εμπορεύματα ούτε υποβάλλονται σε επεξεργασίες άλλες από τις συνήθεις εργασίες που αποβλέπουν στην παρεμπόδιση της φθοράς τους.

2. Κατά παρέκκλιση από την παράγραφο 1 του παρόντος άρθρου, όταν προϊόντα καταγωγής ενός από τα μέρη εισάγονται σε ελεύθερη ζώνη υπό την κάλυψη πιστοποιητικού καταγωγής και υφίστανται επεξεργασία ή μεταποίηση, οι αρμόδιες αρχές εκδίδουν νέο πιστοποιητικό κυκλοφορίας EUR.1 κατόπιν αιτήματος του εξαγωγέα, αν η επεξεργασία ή η μεταποίηση στις οποίες προέβη είναι σύμφωνες με το παρόν προσάρτημα.







ΤΙΤΛΟΣ VII

ΘΕΟΥΤΑ ΚΑΙ ΜΕΛΙΓΙΑ

Άρθρο 34

Εφαρμογή του προσαρτήματος

1. Ο όρος «Ευρωπαϊκή Ένωση» δεν καλύπτει τη Θέουτα και τη Μελίγια.

2. Τα προϊόντα καταγωγής Ανδόρας, όταν εισάγονται στη Θέουτα ή τη Μελίγια, εμπίπτουν από κάθε άποψη στο ίδιο τελωνειακό καθεστώς με το καθεστώς που εφαρμόζεται στα προϊόντα καταγωγής του τελωνειακού εδάφους της Ευρωπαϊκής Ένωσης βάσει του πρωτοκόλλου αριθ. 2 της πράξης προσχώρησης της Ισπανίας και της Πορτογαλίας στις Ευρωπαϊκές Κοινότητες. Η Ανδόρα παρέχει στις εισαγωγές προϊόντων που καλύπτονται από τη συμφωνία και είναι καταγωγής Θέουτας και Μελίγιας το ίδιο τελωνειακό καθεστώς με αυτό που παρέχεται στα προϊόντα που εισάγονται και κατάγονται από την Ένωση.

3. Για την εφαρμογή της παραγράφου 2 του παρόντος άρθρου, όσον αφορά τα προϊόντα καταγωγής Θέουτας και Μελίγιας, το παρόν προσάρτημα εφαρμόζεται κατ' αναλογία, με την επιφύλαξη των ειδικών όρων που καθορίζονται στο άρθρο 35.

Άρθρο 35

Ειδικοί όροι

1. Εφόσον μεταφέρθηκαν απευθείας σύμφωνα με τις διατάξεις του άρθρου 11, θεωρούνται ως:

1) προϊόντα καταγωγής Θέουτας και Μελίγιας: α) τα προϊόντα τα παραγόμενα εξ ολοκλήρου στη Θέουτα και στη Μελίγια· β) τα προϊόντα τα παραγόμενα στη Θέουτα και στη Μελίγια, για την κατασκευή των οποίων χρησιμοποιήθηκαν προϊόντα άλλα από αυτά που αναφέρονται στο στοιχείο α), υπό την προϋπόθεση ότι: i) τα εν λόγω προϊόντα έχουν υποβληθεί σε επαρκείς επεξεργασίες ή μεταποιήσεις κατά την έννοια του άρθρου 5, ή ότι ii) τα εν λόγω προϊόντα είναι καταγωγής ενός εκ των μερών, υπό την προϋπόθεση ότι έχουν υποβληθεί σε επεξεργασία ή μεταποίηση πέραν των εργασιών που αναφέρονται στο άρθρο 6.

2) προϊόντα καταγωγής Ανδόρας: α) τα προϊόντα τα παραγόμενα εξ ολοκλήρου στην Ανδόρα· β) τα προϊόντα τα παραγόμενα στην Ανδόρα, για την κατασκευή των οποίων χρησιμοποιήθηκαν προϊόντα άλλα από αυτά που αναφέρονται στο στοιχείο α) του παρόντος άρθρου, υπό την προϋπόθεση ότι: i) τα εν λόγω προϊόντα έχουν υποβληθεί σε επαρκείς επεξεργασίες ή μεταποιήσεις κατά την έννοια του άρθρου 5, ή ii) τα εν λόγω προϊόντα είναι καταγωγής Θέουτας και Μελίγιας ή Ευρωπαϊκής Ένωσης, υπό την προϋπόθεση ότι έχουν υποβληθεί σε επεξεργασία ή μεταποίηση πέραν των εργασιών που αναφέρονται στο άρθρο 6.

2. Η Θέουτα και η Μελίγια θεωρούνται ως ενιαίο έδαφος.

3. Ο εξαγωγέας ή ο εξουσιοδοτημένος αντιπρόσωπός του υποχρεούται να αναγράψει τις μνείες «Ανδόρα» και «Θέουτα και Μελίγια» στη θέση 2 του πιστοποιητικού κυκλοφορίας EUR.1 ή στις δηλώσεις τιμολογίου. Επιπροσθέτως, στην περίπτωση προϊόντων καταγωγής Θέουτας και Μελίγιας, τούτο πρέπει να αναγράφεται στη θέση 4 του πιστοποιητικού κυκλοφορίας EUR.1 ή στις δηλώσεις τιμολογίου.

4. Οι ισπανικές τελωνειακές αρχές είναι υπεύθυνες για την εφαρμογή του παρόντος προσαρτήματος στη Θέουτα και Μελίγια.







ΤΙΤΛΟΣ VIII

ΤΕΛΙΚΕΣ ΔΙΑΤΑΞΕΙΣ

Άρθρο 36

Τροποποιήσεις του προσαρτήματος

Η μεικτή επιτροπή μπορεί να αποφασίσει να τροποποιήσει τις διατάξεις του παρόντος προσαρτήματος.

ΠΑΡΑΡΤΗΜΑ I

ΕΙΣΑΓΩΓΙΚΕΣ ΣΗΜΕΙΩΣΕΙΣ ΓΙΑ ΤΟΝ ΠΙΝΑΚΑ ΤΟΥ ΠΑΡΑΡΤΗΜΑΤΟΣ II

Σημείωση 1:

Ο πίνακας αναφέρει τους όρους που απαιτούνται για να θεωρηθούν όλα τα προϊόντα επαρκώς επεξεργασθέντα ή μεταποιηθέντα κατά την έννοια του άρθρου 5 του παρόντος προσαρτήματος.

Σημείωση 2:

2.1. Στις δύο πρώτες στήλες του πίνακα περιγράφεται το παραγόμενο προϊόν. Η πρώτη στήλη αναφέρει τον αριθμό της δασμολογικής κλάσης ή του κεφαλαίου του Εναρμονισμένου Συστήματος και η δεύτερη στήλη την περιγραφή των εμπορευμάτων που αντιστοιχεί στην εν λόγω κλάση ή το εν λόγω κεφάλαιο. Για κάθε ένδειξη που περιλαμβάνεται στις δύο πρώτες στήλες, παρέχεται ένας κανόνας στις στήλες 3 ή 4. Όταν, σε ορισμένες περιπτώσεις, του αριθμού της πρώτης στήλης προηγείται η ένδειξη «ex», αυτό σημαίνει ότι οι κανόνες στη στήλη 3 ή 4 εφαρμόζονται μόνο για το τμήμα της κλάσης όπως περιγράφεται στη στήλη 2.

2.2. Όταν περισσότερες κλάσεις συγκεντρώνονται στη στήλη 1 ή αναφέρεται στη στήλη αυτή ένας αριθμός κεφαλαίου και, κατά συνέπεια, τα προϊόντα που περιλαμβάνονται στη στήλη 2 περιγράφονται με γενικούς όρους, ο σχετικός κανόνας που αναφέρεται στη στήλη 3 ή 4 εφαρμόζεται σε όλα τα προϊόντα τα οποία, στο πλαίσιο του Εναρμονισμένου Συστήματος, κατατάσσονται σε διάφορες κλάσεις του εν λόγω κεφαλαίου ή στις κλάσεις που αναγράφονται στη στήλη 1.

2.3. Όταν ο πίνακας περιέχει διάφορους κανόνες που εφαρμόζονται σε διάφορα προϊόντα της ίδιας δασμολογικής κλάσης, κάθε εδάφιο περιέχει την περιγραφή του τμήματος της κλάσης που καλύπτεται από τους κανόνες που αναφέρονται παραπλεύρως στις στήλες 3 ή 4.

2.4. Όταν, για κάποιο στοιχείο στις δύο πρώτες στήλες, παρέχεται κανόνας και στις δύο στήλες 3 και 4, ο εξαγωγέας μπορεί να επιλέγει να εφαρμόζει είτε τον κανόνα που παρέχεται στη στήλη 3 είτε εκείνον που παρέχεται στη στήλη 4. Αν δεν παρέχεται κανόνας καταγωγής στη στήλη 4, εφαρμόζεται ο κανόνας που παρέχεται στη στήλη 3.

Σημείωση 3:

3.1. Οι διατάξεις του άρθρου 5 του παρόντος προσαρτήματος που αφορούν προϊόντα τα οποία έχουν αποκτήσει τον χαρακτήρα καταγωγής και χρησιμοποιούνται για την κατασκευή άλλων προϊόντων εφαρμόζονται ανεξάρτητα από το αν ο εν λόγω χαρακτήρας αποκτήθηκε στο εργοστάσιο όπου χρησιμοποιούνται τα εν λόγω προϊόντα ή σε άλλο εργοστάσιο σε ένα από τα μέρη.

3.2. Ο κανόνας που αναφέρεται στον πίνακα καθορίζει τον ελάχιστο βαθμό επεξεργασίας ή μεταποίησης που απαιτείται· συνεπώς, περαιτέρω επεξεργασίες ή μεταποιήσεις προσδίδουν επίσης τον χαρακτήρα καταγωγής· αντίθετα, υποδεέστερες επεξεργασίες ή μεταποιήσεις δεν προσδίδουν τον χαρακτήρα καταγωγής. Δηλαδή, αν ένας κανόνας προβλέπει ότι επιτρέπεται να χρησιμοποιούνται μη καταγόμενες ύλες που βρίσκονται σε καθορισμένο στάδιο επεξεργασίας, η χρησιμοποίηση τέτοιων υλών που βρίσκονται σε προγενέστερο στάδιο επεξεργασίας επιτρέπεται επίσης, ενώ η χρησιμοποίηση τέτοιων υλών που βρίσκονται σε πιο προηγμένο στάδιο επεξεργασίας δεν επιτρέπεται.

3.3. Με την επιφύλαξη της σημείωσης 3.2, όταν στον κανόνα χρησιμοποιείται η έκφραση «Κατασκευή/Παρασκευή από ύλες οποιασδήποτε κλάσης», τότε είναι δυνατόν να χρησιμοποιούνται ύλες οποιασδήποτε κλάσης (ακόμη και ύλες της ίδιας περιγραφής και κλάσης με το προϊόν), με την επιφύλαξη, ωστόσο, ειδικών περιορισμών που περιλαμβάνονται, ενδεχομένως, στον κανόνα. Η έκφραση, ωστόσο, «Κατασκευή/Παρασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης αριθ. …» ή «Κατασκευή/Παρασκευή από ύλες οποιασδήποτε κλάσης, συμπεριλαμβανομένων άλλων υλών της ίδιας κλάσης με το προϊόν» σημαίνει ότι είναι δυνατόν να χρησιμοποιηθούν ύλες οποιασδήποτε κλάσης εκτός από εκείνες της ίδιας περιγραφής με το προϊόν, όπως αυτό αναφέρεται στη στήλη 2 του πίνακα.

3.4. Όταν κανόνας του πίνακα ορίζει ότι κάποιο προϊόν μπορεί να κατασκευαστεί από περισσότερες από μία ύλες, αυτό σημαίνει ότι είναι δυνατόν να χρησιμοποιηθούν μία ή περισσότερες ύλες. Δεν σημαίνει προφανώς ότι πρέπει να χρησιμοποιούνται ταυτόχρονα όλες αυτές οι ύλες.

3.5. Όταν κανόνας του πίνακα προβλέπει ότι κάποιο προϊόν πρέπει να έχει κατασκευαστεί από μια συγκεκριμένη ύλη, ο όρος αυτός δεν αποκλείει τη χρησιμοποίηση άλλων υλών οι οποίες, λόγω της ίδιας της φύσης τους, δεν είναι δυνατόν να πληρούν τον κανόνα.

Παράδειγμα:

Ο κανόνας για τις προπαρασκευασμένες τροφές της κλάσης 19.04, ο οποίος αποκλείει ρητώς τη χρήση των δημητριακών και των παραγώγων τους, δεν απαγορεύει προφανώς τη χρήση ανόργανων αλάτων, χημικών ουσιών ή άλλων πρόσθετων που δεν παράγονται από δημητριακά.

Ωστόσο, αυτό δεν ισχύει για προϊόντα τα οποία, αν και δεν είναι δυνατόν να κατασκευαστούν από τις συγκεκριμένες ύλες που ορίζονται στον πίνακα, είναι δυνατόν να παραχθούν από ύλη της ίδιας φύσης σε προγενέστερο στάδιο επεξεργασίας.

3.6. Αν προβλέπονται σε κανόνα του πίνακα δύο ποσοστά για τη μέγιστη αξία των μη καταγόμενων υλών που είναι δυνατόν να χρησιμοποιηθούν, τα εν λόγω ποσοστά δεν είναι δυνατόν να προστίθενται. Επομένως, η μέγιστη αξία του συνόλου των χρησιμοποιούμενων μη καταγόμενων υλών δεν μπορεί να υπερβαίνει ποτέ το υψηλότερο από τα εν λόγω ποσοστά. Επιπλέον, δεν πρέπει να γίνεται υπέρβαση των επιμέρους ποσοστών τα οποία προβλέπονται για συγκεκριμένα προϊόντα.

ΠΑΡΑΡΤΗΜΑ II

ΠΙΝΑΚΑΣ ΤΩΝ ΕΠΕΞΕΡΓΑΣΙΩΝ Ή ΜΕΤΑΠΟΙΗΣΕΩΝ ΠΟΥ ΑΠΑΙΤΕΙΤΑΙ ΝΑ ΔΙΕΝΕΡΓΟΥΝΤΑΙ ΕΠΙ ΜΗ ΚΑΤΑΓΟΜΕΝΩΝ ΥΛΩΝ ΠΡΟΚΕΙΜΕΝΟΥ ΤΟ ΜΕΤΑΠΟΙΗΜΕΝΟ ΠΡΟΪΟΝ ΝΑ ΑΠΟΚΤΗΣΕΙ ΧΑΡΑΚΤΗΡΑ ΚΑΤΑΓΩΓΗΣ







Κλάση ΕΣ Περιγραφή εμπορευμάτων Επεξεργασία ή μεταποίηση επί μη καταγόμενων υλών η οποία προσδίδει τον χαρακτήρα του καταγόμενου προϊόντος (1) (2) (3) ή (4) Κεφάλαιο 1 Ζώντα ζώα Όλα τα ζώα του κεφαλαίου 1 πρέπει να έχουν παραχθεί εξ ολοκλήρου Κεφάλαιο 2 Κρέατα και βρώσιμα παραπροϊόντα σφαγίων Παρασκευή κατά την οποία όλες οι χρησιμοποιούμενες ύλες των κεφαλαίων 1 και 2 πρέπει να έχουν παραχθεί εξ ολοκλήρου Κεφάλαιο 3 Ψάρια και μαλακόστρακα, μαλάκια και άλλα ασπόνδυλα υδρόβια Παρασκευή κατά την οποία όλες οι χρησιμοποιούμενες ύλες του κεφαλαίου 3 πρέπει να έχουν παραχθεί εξ ολοκλήρου ex κεφάλαιο 4 Γάλα και προϊόντα γαλακτοκομίας· αυγά πτηνών· μέλι φυσικό· προϊόντα βρώσιμα ζωικής προέλευσης που δεν κατονομάζονται ούτε περιλαμβάνονται αλλού· εκτός από: Παρασκευή κατά την οποία όλες οι χρησιμοποιούμενες ύλες του κεφαλαίου 4 πρέπει να έχουν παραχθεί εξ ολοκλήρου 0403 Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων, καρπών ή κακάου Παρασκευή κατά την οποία: — όλες οι ύλες του κεφαλαίου 4 πρέπει να έχουν παραχθεί εξ ολοκλήρου, — όλοι οι χρησιμοποιούμενοι φρουτοχυμοί (εκτός των χυμών ανανά, κίτρου ή γκρέιπφρουτ) της κλάσης 2009 πρέπει να είναι ήδη καταγόμενοι και — η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος ex κεφάλαιο 5 Άλλα προϊόντα ζωικής προέλευσης, που δεν κατονομάζονται ούτε περιλαμβάνονται αλλού· εκτός από: Παρασκευή κατά την οποία όλες οι χρησιμοποιούμενες ύλες του κεφαλαίου 5 πρέπει να έχουν παραχθεί εξ ολοκλήρου ex 05 02 Τρίχες χοντρές χοίρου ή αγριόχοιρου, επεξεργασμένες Καθαρισμός, απολύμανση, διαλογή και τέντωμα τριχών χοίρου ή αγριόχοιρου Κεφάλαιο 6 Ζώντα φυτά και προϊόντα της ανθοκομίας Παρασκευή κατά την οποία: — όλες οι χρησιμοποιούμενες ύλες του κεφαλαίου 6 πρέπει να έχουν παραχθεί εξ ολοκλήρου, και — η αξία όλων των χρησιμοποιούμενων υλών δεν πρέπει να υπερβαίνει το 50 % της τιμής εκ του εργοστασίου του προϊόντος Κεφάλαιο 7 Λαχανικά, φυτά, ρίζες και κόνδυλοι, βρώσιμα Παρασκευή κατά την οποία όλες οι χρησιμοποιούμενες ύλες του κεφαλαίου 7 πρέπει να έχουν παραχθεί εξ ολοκλήρου Κεφάλαιο 8 Καρποί και φρούτα βρώσιμα· φλούδες εσπεριδοειδών ή πεπονιών Παρασκευή κατά την οποία: — όλα τα χρησιμοποιούμενα φρούτα και οι καρποί πρέπει να έχουν παραχθεί εξ ολοκλήρου, και — η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος ex κεφάλαιο 9 Καφές, τσάι, ματέ και μπαχαρικά· εκτός από: Παρασκευή κατά την οποία όλες οι χρησιμοποιούμενες ύλες του κεφαλαίου 9 πρέπει να έχουν παραχθεί εξ ολοκλήρου 0901 Καφές, έστω και καβουρντισμένος ή χωρίς καφεΐνη· κελύφη και φλοιός καφέ· υποκατάστατα του καφέ που περιέχουν καφέ, οποιεσδήποτε και αν είναι οι αναλογίες του μείγματος Παρασκευή από ύλες οποιασδήποτε κλάσης 0902 Τσάι, έστω και αρωματισμένο Παρασκευή από ύλες οποιασδήποτε κλάσης ex 09 10 Μείγματα μπαχαρικών Παρασκευή από ύλες οποιασδήποτε κλάσης Κεφάλαιο 10 Δημητριακά Παρασκευή κατά την οποία όλες οι χρησιμοποιούμενες ύλες του κεφαλαίου 10 πρέπει να έχουν παραχθεί εξ ολοκλήρου ex κεφάλαιο 11 Προϊόντα αλευροποιίας· βύνη· άμυλα κάθε είδους· ινουλίνη· γλουτένη από σιτάρι· εκτός από: Παρασκευή κατά την οποία όλα τα χρησιμοποιούμενα δημητριακά, ρίζες και βολβοί της κλάσης 0714 ή οι καρποί πρέπει να έχουν παραχθεί εξ ολοκλήρου ex 11 06 Αλεύρια, σιμιγδάλια και σκόνη από ξερά όσπρια της κλάσης 0713 , αποφλοιωμένα Ξήρανση και άλεση όσπριων της κλάσης 0708 Κεφάλαιο 12 Σπέρματα και καρποί ελαιώδεις· σπέρματα, σπόροι και διάφοροι καρποί· βιομηχανικά και φαρμακευτικά φυτά· άχυρα και χορτονομές Παρασκευή κατά την οποία όλες οι χρησιμοποιούμενες ύλες του κεφαλαίου 12 πρέπει να έχουν παραχθεί εξ ολοκλήρου 1301 Γομαλάκα· γόμες, ρητίνες, γόμες-ρητίνες και ελαιορητίνες (π.χ. βάλσαμα), φυσικές Παρασκευή κατά την οποία η αξία των χρησιμοποιούμενων υλών της κλάσης 1301 δεν πρέπει να υπερβαίνει το 50 % της τιμής εκ του εργοστασίου του προϊόντος 1302 Χυμοί και εκχυλίσματα φυτικά· πηκτικές ύλες, πηκτινικές και πηκτικές ενώσεις· αγάρ-αγάρ και άλλα βλεννώδη και πηκτικά φυτικά παράγωγα, έστω και τροποποιημένα: — Βλεννώδη και πηκτικά φυτικά παράγωγα, τροποποιημένα Παρασκευή από βλεννώδη και πηκτικά, μη τροποποιημένα — Άλλα Παρασκευή κατά την οποία η αξία όλων των χρησιμοποιούμενων υλών δεν πρέπει να υπερβαίνει το 50 % της τιμής εκ του εργοστασίου του προϊόντος Κεφάλαιο 14 Πλεκτικές ύλες και άλλα προϊόντα φυτικής προέλευσης, που δεν κατονομάζονται ούτε περιλαμβάνονται αλλού Παρασκευή κατά την οποία όλες οι χρησιμοποιούμενες ύλες του κεφαλαίου 14 πρέπει να έχουν παραχθεί εξ ολοκλήρου ex κεφάλαιο 15 Λίπη και λάδια ζωικά ή φυτικά· προϊόντα της διάσπασης αυτών· λίπη βρώσιμα επεξεργασμένα· κεριά ζωικής ή φυτικής προέλευσης· εκτός από: Παρασκευή από ύλες οποιασδήποτε κλάσης, εκτός από εκείνες της ίδιας κλάσης με το προϊόν 1501 Χοιρινά λίπη (συμπεριλαμβανομένου και του saindoux) και λίπη πουλερικών, άλλα από εκείνα των κλάσεων 0209 ή 1503 : — Λίπη από κόκαλα ή απορρίμματα Παρασκευή από ύλες οποιασδήποτε κλάσης, εκτός από εκείνες των κλάσεων 0203 , 0206 ή 0207 , ή τα κόκαλα της κλάσης 0506 — Άλλα Παρασκευή από κρέας ή βρώσιμα παραπροϊόντα σφαγίων χοιρινών της κλάσης 0203 ή 0206 ή από κρέας ή βρώσιμα παραπροϊόντα σφαγίων πουλερικών της κλάσης 0207 1502 Λίπη βοοειδών, προβατοειδών ή αιγοειδών, άλλα από εκείνα της κλάσης 1503 : — Λίπη από κόκαλα ή απορρίμματα Παρασκευή από ύλες οποιασδήποτε κλάσης, εκτός από εκείνες των κλάσεων 0201 , 0202 , 0204 ή 0206 , ή τα κόκαλα της κλάσης 0506 — Άλλα Παρασκευή κατά την οποία όλες οι χρησιμοποιούμενες ύλες του κεφαλαίου 2 πρέπει να έχουν παραχθεί εξ ολοκλήρου 1504 Λίπη και λάδια και τα κλάσματά τους, ψαριών ή θαλασσίων θηλαστικών, έστω και εξευγενισμένα, αλλά όχι χημικώς μετασχηματισμένα: — Κλάσματα στερεά Παρασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης 1504 — Άλλα Παρασκευή κατά την οποία όλες οι χρησιμοποιούμενες ύλες των κεφαλαίων 2 και 3 πρέπει να έχουν παραχθεί εξ ολοκλήρου ex 15 05 Λανολίνη εξευγενισμένη Παρασκευή από ακατέργαστο εριολίπος της κλάσης 1505 1506 Άλλα λίπη και λάδια ζωικά και τα κλάσματά τους, έστω και εξευγενισμένα, αλλά όχι χημικώς μετασχηματισμένα: — Κλάσματα στερεά Παρασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης 1506 — Άλλα Παρασκευή κατά την οποία όλες οι χρησιμοποιούμενες ύλες του κεφαλαίου 2 πρέπει να έχουν παραχθεί εξ ολοκλήρου 1507 έως 1515 Φυτικά έλαια και τα κλάσματά τους: — Λάδι σόγιας, αραχιδέλαιο, φοινικέλαιο, λάδι κοκκοφοινίκων (κοπρά), φοινικοπυρήνων ή babassu, tung (abrasin) oleococca, oiticica, κερί myrica, κερί Ιαπωνίας, κλάσματα του λαδιού jojoba και λάδια που προορίζονται για τεχνική ή βιομηχανική χρήση, εκτός από την παρασκευή προϊόντων για ανθρώπινη διατροφή Παρασκευή από ύλες οποιασδήποτε κλάσης, εκτός από εκείνες της ίδιας κλάσης με το προϊόν — Κλάσματα στερεά, εκτός εκείνων του λαδιού jojoba Παρασκευή από τις άλλες ύλες των κλάσεων 1507 έως 1515 — Άλλα Παρασκευή κατά την οποία όλες οι χρησιμοποιούμενες φυτικές ύλες πρέπει να έχουν παραχθεί εξ ολοκλήρου 1516 Λίπη και λάδια ζωικά ή φυτικά και τα κλάσματά τους, μερικώς ή ολικώς υδρογονωμένα, διεστεροποιημένα, επανεστεροποιημένα ή ελαϊδινισμένα, έστω και εξευγενισμένα, αλλά όχι αλλιώς παρασκευασμένα Παρασκευή κατά την οποία: — όλες οι χρησιμοποιούμενες ύλες του κεφαλαίου 2 πρέπει να έχουν παραχθεί εξ ολοκλήρου, και — όλες οι χρησιμοποιούμενες φυτικές ύλες πρέπει να έχουν παραχθεί εξ ολοκλήρου. Ωστόσο, μπορούν να χρησιμοποιούνται οι ύλες των κλάσεων 1507 , 1508 , 1511 και 1513 1517 Μαργαρίνη· μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516 Παρασκευή κατά την οποία: — όλες οι χρησιμοποιούμενες ύλες των κεφαλαίων 2 και 4 πρέπει να έχουν παραχθεί εξ ολοκλήρου, και — όλες οι χρησιμοποιούμενες φυτικές ύλες πρέπει να έχουν παραχθεί εξ ολοκλήρου. Ωστόσο, μπορούν να χρησιμοποιούνται οι ύλες των κλάσεων 1507 , 1508 , 1511 και 1513 Κεφάλαιο 16 Παρασκευάσματα κρεάτων, ψαριών ή μαλακοστράκων, μαλακίων ή άλλων ασπόνδυλων υδροβίων Παρασκευή: — από ζώα του κεφαλαίου 1, και/ή — στην οποία όλες οι χρησιμοποιούμενες ύλες του κεφαλαίου 3 πρέπει να έχουν παραχθεί εξ ολοκλήρου ex κεφάλαιο 17 Ζάχαρα και ζαχαρώδη παρασκευάσματα· εκτός από: Παρασκευή από ύλες οποιασδήποτε κλάσης, εκτός από εκείνες της ίδιας κλάσης με το προϊόν ex 17 01 Ζάχαρη από ζαχαροκάλαμο ή από τεύτλα και ζαχαρόζη χημικά καθαρή, σε στερεή κατάσταση, με προσθήκη αρωματικών ή χρωστικών ουσιών Παρασκευή κατά την οποία η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος 1702 Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη και η φρουκτόζη (λεβυλόζη), χημικώς καθαρά, σε στερεή κατάσταση· σιρόπια από ζάχαρα χωρίς προσθήκη αρωματικών ή χρωστικών ουσιών· υποκατάστατα του μελιού, έστω και αναμειγμένα με φυσικό μέλι· ζάχαρα και μελάσες καραμελωμένα: — Χημικώς καθαρή μαλτόζη και φρουκτόζη Παρασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης 1702 — άλλα ζάχαρα, σε στερεή κατάσταση, με προσθήκη αρωματικών ή χρωστικών ουσιών Παρασκευή κατά την οποία η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος — Άλλα Παρασκευή κατά την οποία όλες οι χρησιμοποιούμενες ύλες πρέπει να είναι ήδη καταγόμενες ex 17 03 Μελάσες που προκύπτουν από την εκχύλιση ή τον εξευγενισμό (ραφινάρισμα) της ζάχαρης, με προσθήκη αρωματικών ή χρωστικών ουσιών Παρασκευή κατά την οποία η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος 1704 Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα) Παρασκευή: — από ύλες οποιασδήποτε κλάσης, εκτός από εκείνες της ίδιας κλάσης με το προϊόν, και — κατά την οποία η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος Κεφάλαιο 18 Κακάο και παρασκευάσματα αυτού Παρασκευή: — από ύλες οποιασδήποτε κλάσης, εκτός από εκείνες της ίδιας κλάσης με το προϊόν, και — κατά την οποία η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος 1901 Εκχυλίσματα βύνης· παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού· παρασκευάσματα διατροφής από προϊόντα των κλάσεων 0401 έως 0404 , που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού: — Εκχυλίσματα βύνης Παρασκευή από δημητριακά του κεφαλαίου 10 — Άλλα Παρασκευή: — από ύλες οποιασδήποτε κλάσης, εκτός από εκείνες της ίδιας κλάσης με το προϊόν, και — κατά την οποία η αξία όλων των υλών του κεφαλαίου 17 που χρησιμοποιούνται δεν πρέπει να υπερβαίνει το 30 % της τιμής εκ του εργοστασίου του προϊόντος 1902 Ζυμαρικά εν γένει, έστω και μαγειρευμένα ή παραγεμισμένα (με κρέας ή άλλες ουσίες) ή και αλλιώς παρασκευασμένα όπως σπαγέτα, μακαρόνια, νούγιες, λαζάνια, gnocchi, ραβιόλια, κανελόνια· κουσκούς, έστω και παρασκευασμένο: — που περιέχουν 20 % ή λιγότερο κατά βάρος κρέας, παραπροϊόντα σφαγίων, ψάρια, μαλακόστρακα ή μαλάκια Παρασκευή κατά την οποία όλα τα χρησιμοποιούμενα δημητριακά και τα παράγωγά τους (εκτός του σκληρού σίτου και των παραγώγων του) πρέπει να έχουν παραχθεί εξ ολοκλήρου — που περιέχουν περισσότερο του 20 % κατά βάρος κρέας, παραπροϊόντα σφαγίων, ψάρια, μαλακόστρακα ή μαλάκια Παρασκευή κατά την οποία: — όλα τα χρησιμοποιούμενα δημητριακά και τα παράγωγά τους (εκτός του σκληρού σίτου και των παραγώγων του) πρέπει να έχουν παραχθεί εξ ολοκλήρου, και — όλες οι χρησιμοποιούμενες ύλες των κεφαλαίων 2 και 3 πρέπει να έχουν παραχθεί εξ ολοκλήρου 1903 Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θ